Видеочивать ҡыҙы менән онлайн - Бөтә донъя видео чат! Бөтә ил, сит ил, бөтә донъя.\nӘгәр телисез икән, ҡытай менән бәйләнеш тотоу, йәғни бер төркөм ҡатын-ҡыҙҙар менән дуҫлашып ала, һеҙгә яңы чан ҡытайҙы кешеләрҙең, төркөм эшләй, һәм был оло дуҫ, һеҙ был чатта аралашҡан ҡыҙҙар менән ваҡытында һәм ваҡыттарын күңелле үткәрә бында ҡыҙыҡлы һәм ҡыҙҙар төркөмөндә йәки цитаталар хәбәрҙәр ваҡытында индивидуально оҙатылаЧатта аралашҡан ҡыҙҙар менән малайҙар тай һеҙ индивидуаль, табырға йыйыныусы яңы дустар, ҡытай һәм һөйләмдең хәбәре ебәрәм. Шулай булғас, әгәр һеҙҙең яҡшы эшләргә теләүселәр өсөн өҫтәмә онлайн-ч, һеҙгә кәрәк урында килә.\nБөтә был өҫтәмә тәҡдим, тип, көтмәгәйнем бындай кушымталар һеҙ тейешһегеҙ, һеҙ үҙегеҙ һәм юғары планка ҡуйылды, осраҡлы өҫтәп, ҡыҙы менән аноним чан, һәм функциялары бөтә бушлай ҡарарға була.\nБыл өҫтәмә менән уртаклашырга дустар, һыу башҡа бер алып бара, тимәк, бөтә социаль селтәр аша һәм ҡушылып.\nТөп һүҙ өҫтәп, һүрәтләү уйын, ҡушымта, өҫтәмә ярҙам ашыу эшләгән башҡа файҙаланыусылар өсөн был танылған һәм видео уйындар таныштырҙы.\nтанышырға видео - таныштырыу видео\nБыл меню яңыртыу, һеҙ әүҙемлегендә нигеҙләнде. Локаль мәғлүмәттәр генә һаҡланып ҡалған (һеҙ компьютер) тапшырҙы һәм беҙ түгел. Ошо һылтанмаға баҫып һеҙ өсөн, һеҙҙең уның тарихы йәки таҙартыу һүндерелә. Хеҙмәттәр күрһәтеү шарттар - хосусил сәйәсәте - контент юйҙырыу - скачать видео-таныштырыу - скачать видео инструменттар өсөн Flash - был реклама меню яңыртыу, һеҙ әүҙемлегендә нигеҙләнде. Локаль мәғлүмәттәр генә һаҡланып ҡалған (һеҙ компьютер) тапшырҙы һәм беҙ түгел. Ошо һылтанмаға баҫып һеҙ әлеге меню яңыртыу, һеҙ әүҙемлегендә нигеҙләнде. Локаль мәғлүмәттәр генә һаҡланып ҡалған (һеҙ компьютер) тапшырҙы һәм беҙ түгел.\nМенән ҡытайҙың тағы бер ысулы булып ҡыҙҙарҙы танылды.\nӘгәр һеҙ эҙләсе инглиз, булды\nҠытайҙа ҡытай ҡыҙҙар күп ишетһә онлайн уҡырға мөмкинТел барьеры кәртә булып тора береһе ҡулланыла\nПарадокс кеүек ла, ҡулланыусы - береһенә терәлеп өҫтәмә исемлеге, әммә ҡаҙаҡлау, рәсәй социаль селтәрҙәрҙәге ҡыҙы менән беҙ был өлкәлә булыуын теләйем, Был ярайһы профиль өсөн ғәҙәти ҡытай ҡатын-ҡыҙ.\nТемалар ҡытай төркөмдәре әүҙем ҡатнаша.\nКеше Гонконг, тайвань был макао һәм хеҙмәттәр менән файҙаланған һәр көнө.\nӘлбиттә, был ҙур ҡалаларында етештерелгән. Шуға ҡарамаҫтан, ҡытай ҡалған 90 файҙаланыусылар, улар уңышһыҙлыҡҡа осрауы мөмкин, түләүле хеҙмәттәр күсә. Ҡытай был мессенджер, аҡса һәм башҡа социаль селтәрҙәрҙә электрон хеҙмәттәр робот, хәҙерге ҡытай өсөн хаҡты мөһим.\nУл ҡуясаҡ, алдағы өс өҫтәмә ваҡытта уңышлы әгәр уның менән яҡшы-дауам итешә.\nҠуллана аласыз, шулай уҡ һин шул миссияны кешенән торған партнерҙар эҙләйбеҙ. Бынан тыш, күрһәтеү, тип, һеҙ, аласыз критерийҙары һәм кешеләрҙе эҙләү, уларға һеҙҙе эҙләне, кемделер алға йәки деконструировать.Тирәсте. Ҡушымта абсолют лидер ҡытайҙа был, тип, һеҙ, аласыз булырға ла ышанмай, унда йәшәү өсөн. Шулай уҡ хеҙмәт гармония исеменә күсерелә. Бизнес, һәм ул һайлау мөмкинлеге алған һ. ҙур булмаған, ә бик ябай сервис менән таныштырҙы.\nБушлай ч - видео-таныштырыу\nO mundo do chat grátis\n18 чатрулетка ҡыҙ менән аралашыу онлайн өлкәндәр өсөн бушлай таныша бушлай ҡыҙы менән 18 йыл видеочить бушлай видео чат осраҡлы танышыуҙан видео ч танышты рулетка мәскәүҙә таныша видео видеочить пар эротическое чатта теркәлергә видео онлайн без 18


«Мәғариф өлкәһендә мәҙәниәттәрҙең үҙ-ара хеҙмәттәшлеге» төбәк-ара конференцияһы // Йәмғиәт | новости башинформ.рф\n«Мәғариф өлкәһендә мәҙәниәттәрҙең үҙ-ара хеҙмәттәшлеге» төбәк-ара конференцияһы\n17:55, 3 марта 2011 Йәмғиәт\nБР Мәғарифты үҫтереү институтында 4 мартта «Мәғариф өлкәһендә мәҙәниәттәрҙең үҙ-ара хеҙмәттәшлеге» төбәк-ара ғилми-ғәмәли конференцияһы үтәсәк.\nКонференцияла иң ҡатмарлы мәсьәләләрҙе асыҡтан-асыҡ тикшерергә һәм уңышлы хәл итеү юлын табырға мөмкин буласаҡ, һәм ул Башҡортостанда Милләт-ара татыулыҡты нығытыу йылы сиктәрендә үткәрелгән тәүге сараларҙың береһе булып торасаҡ.\nПрограммала — пленар ултырыш, түңәрәк өҫтәлдәр, секциялар буйынса эш.\nКонференцияла 100-ләп кеше — күренекле ғалимдар, дәүләт хеҙмәткәрҙәре һәм мәғариф, культурология өлкәһендәге белгестәр, республиканың юғары уҡыу йорттары вәкилдәре, мәҙәниәт эшмәкәрҙәре ҡатнашасаҡ.\nТеги: конференциялар, БР-ҙа Милләт-ара татыулыҡты нығытыу йылы


Ут | Национальная библиотека им. Ахмет-Заки Валиди Республики Башкортостан\n12 марта, 2010 - 14:07 — administrator\nҒинуарҙың тыныс, аяҙ, йомшаҡ көндәре. Ҡояш ҡарағанда, оҙон толомло нурҙары ап-аҡ ҡарҙарға сағылып, бар донъяны шундай сағыу яҡтылыҡҡа күмә. Шулай булыуға ҡарамаҫтан тирә-яҡтарҙа тынлыҡ, һиллек. Йән эйәләре һирәк-һаяҡ ул-был яҡҡа йөрөштөрөп тора. Һәр бер ҡыбырлау күҙ уңы иғтибарынан һис тә ситтә ҡала алмай. Бына атылған уҡ кеүек тиҙ генә сырҡылдап турғай осоп уҙа, бағана башына ҡунған һайыҫҡан, шыҡырлап: “Мин бында!” – тигәндәй, үҙен белдертеп ҡуя, һыуыҡ ҡарлы юлдарҙы еҫкәп теге йәки был эт, ҡойроҡтарын өҫкә күтәреп болғап, үтеп китә… Ә ағас-ҡыуаҡтар, бындай оҙаҡ һалҡынға түҙмәй, бөтөнләй туңып ҡалғандай, теҙ генә баҫып, ҡатып ҡалғандар. Ҡайҙандыр килеп сыҡҡан көсһөҙ генә ел уларҙың был “мәңгелек позицияларынан” бер нисек тә ҡуҙғата алмай. Исмаһам, бер ботағын булһа ла ҡымшандырып ҡуймай. Шуғалыр, үсегеп, артабан осоп китә.\nИнде көндәр оҙонайыуға күсте. Төндөң ҡара пәрҙәһе яйлап ҡына, ләкин һиҙелерлек итеп артҡа сигенеп бара. Көн еткелек алсаҡ булып торһа ла әлегә төндәр барыбер ҡырыҫыраҡ. Шуға күрәлер төндөң ҡорос һауаһында бары тик ишектәр шығырлауын ғына ишетерһең. Мөрйәләрҙән күтәрелгән ҡуйы аҡһыл төтөн шунда уҡ өҫкә, болоттарға тиклем тартыла. Тик февраль етһен генә әле, ажғыр бурандар был өйрәнелгән, көн дә бер-береһенә оҡшаш көндәрле тормоштан тиҙ арала арындырыр. Аяҡ аҫтындағы йомшаҡ, шығырлап ятҡан ҡар, бурандың әсе тынына ҡатып, көрттәр һалып бөтөр.


7 Март 2019, 12:49\n8 МАРТ—ХАЛЫҠ-АРА ҠАТЫН-ҠЫҘҘАР КӨНӨДиана Әбдрәхимова Баймаҡ районының Иҫке Сибай ауылы мәктәбендә 4-се класта уҡый. Тырыш ҡыҙ тик «5»-ле билдәләренә генә өлгәшә, һәр дәресте ҡыҙыҡһынып өйрәнә, иптәштәренә ярҙамсыл, иғтибарлы. Ул мәктәптә, ауыл күләмендә үткәрелгән һүрәттәр конкурсынан, шиғыр һөйләү бәйгеһенән, иншалар ярышынан бер ваҡытта ла ситтә ҡалмай.\n8 МАРТ—ХАЛЫҠ-АРА ҠАТЫН-ҠЫҘҘАР КӨНӨ\nДиана Әбдрәхимова Баймаҡ районының Иҫке Сибай ауылы мәктәбендә 4-се класта уҡый. Тырыш ҡыҙ тик «5»-ле билдәләренә генә өлгәшә, һәр дәресте ҡыҙыҡһынып өйрәнә, иптәштәренә ярҙамсыл, иғтибарлы. Ул мәктәптә, ауыл күләмендә үткәрелгән һүрәттәр конкурсынан, шиғыр һөйләү бәйгеһенән, иншалар ярышынан бер ваҡытта ла ситтә ҡалмай.\nДиана бигерәк тә нәфис һүҙ һөйләүгә оҫта. Беренсе кластан алып «Урал батыр» эпосын яратып өйрәнә. Халҡыбыҙҙың мәшһүр эпосын ул 3 телдә—башҡорт, рус һәм инглизсә яттан һөйләп, районда үткәрелгән йәш сәсәндәр конкурсында призер булды. Республика күләмендә үткәрелгән «Урал батыр» эпосын яттан һөйләү конкурсында ла II дәрәжәле дипломға лайыҡ булды.\nҮткән уҡыу йылында «Урал батыр» эпосынан өҙөк сәхнәләштергәндә Диана төп ролде уйнап, район күләмендә оҫта башҡарыусы булып та танылды.\nШулай уҡ Башҡортостандың халыҡ шағиры, Салауат Юлаев исемендәге премия лауреаты Р.Бикбаевтың 80 йәшлек юбилейына арналған район шиғыр һөйләүселәр бәйгеһендә ҡатнашып, призлы урындар яулап мәктәптең данын күтәрҙе.\nӨлгөр, һәләтле, тәртипле, уңған уҡыусыбыҙ Баймаҡ районы хакимиәте башлығының Шыршы байрамында ҡатнашты.\nДианаға башланғыс класты тамамларға ла күп ваҡыт ҡалманы. Урта звенола ла, өлкән кластарҙа ла ул үҙен һынатмаҫ тип ышанам.\nИҫке Сибай ауылы мәктәбе уҡытыусыһы.


Ауыл хужалығы иҫәбен алыуға әҙерлек бара\n16 Июль , 12:35\nРәсәй Федерацияһы биләмәһендә беренсегә ауыл хужалығында микроиҫәп алыу үткәреләсәк. 2016 йылда был сараны биш йылға бер тапҡыр үткәреү тураһында һүҙ ҡуҙғатыла һәм иҫәпкә алыу тураһындағы законға үҙгәреш индерелә.\nРәсәй Федерацияһы биләмәһендә беренсегә ауыл хужалығында микроиҫәп алыу үткәреләсәк.\n2016 йылда был сараны биш йылға бер тапҡыр үткәреү тураһында һүҙ ҡуҙғатыла һәм иҫәпкә алыу тураһындағы законға үҙгәреш индерелә. Быйыл ул сара 1-нән 30 августҡа тиклем дауам итәсәк. Уның барышында ауыл хужалығы ойошмаларына, крәҫтиән-фермер хужалыҡтарына ҡараған сәсеүлек, күп йыллыҡ емеш ағастары ултыртылған үҫемлек майҙаны, мал башы иҫәбе алынасаҡ. Был ҡалалағы шәхси ярҙамсы хужалыҡ алып барыусыларға ҡағылмай.\nИҫәпкә алыуҙа яңыса технологик алымдар ҡулланыла, үҙ нәүбәтендә ул мәғлүмәт туплау, уны эшкәртеү сифатына тәҫьир итәсәк. Ауыл хужалығы етештереүселәре һорауға Росстат-тың рәсми сайтында web=йыйыу системаһы аша яуап бирә ала.\nРайонда ла ауыл хужалығын иҫәпкә алыу кампанияһына әүҙем ҡушылдылар. Урындағы үҙидара органдары ярҙамында йыһазландырылған биналар әҙерләнгән. 4 инструктаж биреү, 26 иҫәпкә алыу участка индерелгән. Транспорт сараларын ауыл хужалығы иҫәбен алыу документтарының хәүефһеҙлеген тәьмин итеү өсөн эске эшәр органдарын йәлеп итеү эше башҡарыла.Ауыл хужалығы иҫәбен алыу буйынса яҡынса йомғаҡ ағымдағы йылдың 4-се кварталында, ә тулыһынса мәғлүмәт 2023 йылдың беренсе кварталында әҙер буласаҡ. Был сараны үткәреүҙә халыҡтың аңлап ҡабул итеүе бик мөһим.


Иҫтәлекле урындар һәм ҡоролмаларҙың берҙәм реестры булдырыласаҡ // Сәйәсәт | новости башинформ.рф\nИҫтәлекле урындар һәм ҡоролмаларҙың берҙәм реестры булдырыласаҡ\n17:29, 12 мая 2009 Сәйәсәт\nВолга буйы федераль округында 22 июлгә тиклем иҫтәлекле урындар һәм ҡоролмаларҙың берҙәм реестры булдырыласаҡ.\nБөгөнгө көндә Волга буйы федераль округында 10,5 мең самаһы Бөйөк Ватан һуғышына арналған иҫтәлекле урындар һәм ҡоролмалар иҫәпләнә. Уларҙың күбеһе 15 йылдан ашыу элегерәк асылған һәм капиталь йәки ағымдағы ремонтҡа мохтаж. Рәсәй Президентының Волга буйы федераль округындағы тулы хоҡуҡлы вәкиле урынбаҫары Леонид Гильченко әйтеүенсә, иҫтәлекле урындарҙы паспортлаштырыу һәм тотоу буйынса эште айырым контролгә алырға кәрәк, тип хәбәр итә REGNUM мәғлүмәт агентлығы.\nТеги: иҫтәлекле урындар, паспортлаштырыу


БР Хөкүмәтендә ғалимдарға РФ Президенты гранттарының сертификаттарын тапшырҙылар // Хәл-ваҡиғалар | новости башинформ.рф\nБР Хөкүмәтендә ғалимдарға РФ Президенты гранттарының сертификаттарын тапшырҙылар\n15:57, 20 октября 2014 Хәл-ваҡиғалар\nӨФӨ, 2014 йыл, 20 октябрь. /«Башинформ» мәғлүмәт агентлығы, Ольга Мортазина/.\nБашҡортостан Хөкүмәте Премьер-министры урынбаҫары Дмитрий Шаронов дәүләт наградаларына лайыҡ булған Башҡортостан ғалимдарына гранттарҙы тапшырыу тантанаһын уҙғарҙы. Рәсәй Президенты грантына һигеҙ йәш ғалим һәм өс ғилми мәктәп лайыҡ булды. Фәндәр докторы өсөн грант 1 миллион һум, фәндәр кандидаты өсөн — 600 мең, мәктәп өсөн 400 мең тәшкил итә.\n— Бөгөн белем биреү кимәле, индерелгән технологиялар кимәле күбеһенсә илдең лидерлығынан тора, — тип билдәләне Дмитрий Шаронов. — Бөтә технологияларҙы ла сит илдә һатып алыу мөмкин тигән фекерҙән арынырға, үҙ еребеҙҙә фәнде үҫтереү өсөн шарттар булдырыуға етди иғтибар бүлергә кәрәк. Статистика буйынса, төп асыштарҙы 40 йәштән йәшерәк кешеләр яһай. Белемгә һәм фәнгә йәштәрҙең ҡыҙыҡһыныуын матди яҡтан ғына түгел, ә уларҙың ҡаҙаныштарын һәм һәләттәрен танып ихтыяждарын яңыртыу һәм уларға ярҙам итеү мотлаҡ. Моғайын, йәштәргә хәҙер өлкәндәргә ҡарағанда еңелерәктер. Уларҙың мөмкинлектәре күберәк, ярҙам итеү программалары ла байтаҡ.\n-Хәҙер грант ярҙамында фәнде финанслау механизмы индерелә. Рәсәй ғилми фондының бюджеты 2014 — 2016 йылдарға 50 миллиард һум тәшкил итә, перспективалы тикшеренеүҙәр фонды — 10 миллиард һум, — тип иҫкә алды БР буйынса федераль инспектор Николай Разбежкин.\n— Оҙаҡламай юғары уҡыу йорттары тәү сиратта фән менән шөғөлләнгән студенттарҙың иҫәбе буйынса баһаланасаҡ, — тине БР мәғариф министры Әлфис Ғаязов. — Фәндең ҡартайыуы тураһында күп һөйләйҙәр. Академик структураларҙың анализы күрһәтеүенсә, «йәш» фәндәр докторҙарының уртаса йәше 50 йәштән юғарыраҡ. Грант алыусылар араһында бик йәш кешеләрҙең булыуын ҙур ҡәнәғәт менән билдәләйем. Улар буласаҡ докторҙар, фәнебеҙҙең киләсәге. Бөгөн республикала 900 самаһы фәндәр докторы, дүрт мең фәндәр кандидаты. 20 мең студент ғилми эш менән шөғөлләнә, 35 йәшкә тиклем меңдән ашыу йәш ғалим үҙ тикшеренеүҙәрен индерә.\nТикшеренеү проекттарына РФ Президенты грантын Рәсәй фәндәр академияһы Өфө ғилми үҙәгенең Иҫәпләү үҙәге менән математика институтынан Денис Борисов, Башҡорт дәүләт медицина университетынан Нәүфәл Зәһиҙуллин, Башҡорт дәүләт университетынан Вадим Захаров, Өфө дәүләт авиация техник университетынан Евгений Парфенов, Александра Михайлова, Камил Рамазанов, Николай Сенюшкин һәм Рәсәй фәндәр академияһы Өфө ғилми үҙәгенең Биохимия һәм генетика институтынан Баязит Йоносбаев алды.\nШулай уҡ биология һәм химия өлкәһендә республика ғилми мәктәптәре: Рәсәй фәндәр академияһының Нефть химияһы һәм катализ институты, Рәсәй фәндәр академияһы Өфө ғилми үҙәгенең Органик химия институты, Рәсәй фәндәр академияһы Өфө ғилми үҙәгенең Биохимия һәм генетика институты гранттар алды.\nТеги: БР Хөкүмәте,ғалимдар,гранттар


«Киске Өфө» гәзитенең сайты - ҺҮРӘТТӘРҘӘ РУХИ ҠИММӘТТӘРЕБЕҘ - 2016 - Мәҡәләләр\nҺҮРӘТТӘРҘӘ РУХИ ҠИММӘТТӘРЕБЕҘ\n1961 йылда күп балалы һәм аҙ тәьмин ителгән ғаиләләрҙә тәрбиәләнгән, етем балаларға ярҙам итеү ниәтенән асылған һигеҙ йыллыҡ 4-се мәктәп-интернат 1965 йылда БАССР Министрҙар Советы ҡарары менән Республика урта һынлы сәнғәт мәктәп-интернаты итеп үҙгәртелә. Был уҡыу йортонда Башҡортостандың төрлө төбәктәренән йыйылған һәләтле 420 уҡыусы белем алған. Ошо уҡыу йорто нигеҙендә 1994 йылда Республика һынлы сәнғәт гимназия-интернаты булдырыла һәм Ҡасим Асҡар улы Дәүләткилдиев исеме бирелә.\nӘлеге көндә Ҡ. Дәүләткилдиев исемендәге Республика һынлы сәнғәт гимназия-интернаты төп һәм өҫтәмә белем биреүҙе берләштергән уҡыу йорто. Бында уҡытыу барышында һәм дәрестән тыш эшмәкәрлек аша балаларҙы шәхес итеп тәрбиәләү, уларҙың һәләттәрен арттырыу, белем даирәһен киңәйтеү, төрлө яҡлап үҫтереү бурыстары бойомға ашырыла. Һынлы сәнғәт нигеҙҙәрен дәрестәрҙә тәрәнәйтеп өйрәтеүҙән тыш, өҫтәмә рәүештә һүрәт, рәсем сәнғәте, композиция, скульптура, материалдарҙы художестволы эшкәртеү, художество-производстволы графика (һыҙым), һынлы сәнғәт тарихы, компьютер графикаһы буйынса белем бирелә. Гимназия-интернатта республиканың төрлө райондарынан һәм Рәсәй төбәктәренән йыйылған 315 бала уҡый. Уларға һынлы сәнғәт серҙәренә төшөнөү өсөн бөтә мөмкинлектәр булдырылған: дәрестәр заманса йыһазландырылған кабинеттарҙа үтә, скульптура, биҙәү-ғәмәли сәнғәт менән шөғөлләнеү өсөн оҫтаханалар, информатика һәм компьютер графикаһы кабинеттары бар.\n2005 йылдан алып ЮНЕСКО-ның ассоциацияланған мәктәптәре рәтенә индек. "Һәләтле балалар - Рәсәй киләсәге" тип аталған энциклопедияла беҙҙең гимназия уҡыусылары тураһында һәм "Ватан кадрҙарының алтын фонды" Бөтә Рәсәй энциклопедияһына белем усағыбыҙ тураһында яҙып сығыуҙары эшебеҙ юғары баһаланыуына ишара булды. Иң мөһиме, беҙ уҡыусыларҙы бары тик техник оҫталыҡҡа ғына өйрәтеп ҡалмайбыҙ, уларға һынлы сәнғәт аша рухи тәрбиә биреүҙе лә маҡсат итеп алғанбыҙ. Шуға күрә, уҡыусылар ниндәй темаға ижад итһә лә, һәр нәмәне төптән өйрәнеп, күңеле аша үткәреп эшләй. Мәҫәлән, балалар йыл да "Урал батыр" башҡорт халыҡ эпосындағы сюжеттарҙы һынландыралар, Өфө ҡалаһының боронғо йорттар һаҡланған урамдарын рәсемгә төшөрәләр, йәйге каникулдарҙа тыуған яғының тәбиғәтен, башҡа төрлө әҙәби әҫәрҙәрҙе лә сағылдырған эштәр була. Бер үк нәмәне һәр кем төрлөсә башҡара, үҙенең һүрәте аша ниҙер әйтергә теләй, фекерҙәрен белдерә. Был эштәрҙә башҡорт халҡының рухи ҡиммәттәре, мәҙәниәте, тарихы, холоҡ-фиғеле, йолалары - барыһы ла урын ала. Өлгөлө картиналарҙы "Ҡояшҡай" тип аталған күргәҙмә залына эләбеҙ, уҡыусылар бер-береһенең һүрәттәрен ҡарай, анализлай, өйрәнә. Был уҡыусыларға уҡытыу программаһы буйынса алған белемдәрен ятлап, иҫтә ҡалдырыуҙан тыш, үҙаллы фекерләргә, анализларға, үҙ ҡарашын белдерергә булышлыҡ итә. Улар һәр предметтың айышына төшөнөп, һүҙ нимә тураһында барыуын яҡшы аңлап тора.\nҺынлы сәнғәткә ҡағылышлы дәрестәр, түңәрәктәрҙән тыш, балаларға бейеү, йыр, спорт буйынса түңәрәктәрҙә лә шөғөлләнеү мөмкинлеге асыҡ. "Йәйғор" тип аталған гимназия гәзитен сығарыусы ижади балалар уҡыу йортондағы бөтә яңылыҡтарҙы, тиҫтерҙәренең уңыштарын яҡтыртып бара. Бына шулай белем усағын тамамлаусы уҡыусылар артабан Мәскәү, Санкт-Петербург, Өфө, Ҡаҙан, Магнитогорск, Екатеринбург һәм башҡа ҡалаларҙағы архитектура, дизайн, художестволы графика йүнәлештәре буйынса уҡыуҙарын дауам итергә әҙерләнә. Ҡ. Дәүләткилдиев исемендәге Республика һынлы сәнғәт гимназия-интернаты кескәйҙән һынлы сәнғәткә ғашиҡ балаларға ошо йүнәлештә нигеҙле белем алырға ярҙам иткән тәүге баҫҡыс.\nГөлйемеш САДИҠОВА, Ҡ. Дәүләткилдиев исемендәге Республика һынлы сәнғәт гимназияһы директоры.\nЯҙылған: 19.09.16 | Ҡаралған: 950


«Роскомснаббанк»тың лицензияһын тартып алыу «Беренсе Трест» тарафынан алып барылған торлаҡ төҙөлөшөнә кире йоғонто яһамай, тимәк алданыусы өлөшсөләр һаны артмаясаҡ. Был хаҡта Төҙөлөш буйынса дәүләт комитеты рәйесе вазифаһын башҡарыусы Марат Әхмәҙуллин Башҡортостан Башлығы вазифаһын ваҡытлыса башҡарыусы Радий Хәбиров рәйеслегендә үткән аҙналыҡ оператив кәңәшмәлә белдерҙе.\nӘлеге ваҡытта «Беренсе Трест» Өфөлә дүрт торлаҡ комлексы төҙөй, шул иҫәптән «Роскомснаббанк»тан йәлеп ителгән аҡсалар иҫәбенә. Төҙөлөш һәм монтаж эштәренә киткән дөйөм сумма 11 млрд һум тип баһалана. Эште тамамлар өсөн кәрәкле сумма – 2,8 млрд һум. Торлаҡ комплекстарын төҙөп бөтөп тапышыу өсөн ҡаршылыҡтар күҙалланмай. «Роскомснаббанк» менән хеҙмәттәшлек бары тик коммерция нигеҙендә ҡоролған. Шуға ла хәүефләнергә урын юҡ.\nРадий Хәбиров республиканың Төҙөлөш буйынса дәүләт комитетына аҙна һайын эш барышы тураһында отчёт әҙерләргә ҡушты.\n–Республика был һорауҙы контролдә тота. «Беренсе Трест» үҙ өҫтөнә алған бурысты тулыһынса үтәр, тип ышанабыҙ. Паникаға юл ҡуймаҫҡа кәрәк, төҙөлөштө тамамлар өсөн бер ниндәй ҙә ҡамасау булырға тейеш түгел, – тине Радий Хәбиров.\nРәсәй Үҙәк банкының Башҡортостан буйынса Милли банкы идарасыһы Марат Кашапов әйтеүенсә, «Роскомснаббанк» вкладтарҙы мотлаҡ страховкалау системаһында ҡатнашҡан. Шуға ла физик һәм юридик шәхестәргә 1,4 млн һумға тиклем аҡсалары Мотлаҡ страховкалау фонды тарафынан ҡайтарыла. 14 мартҡа тиклем агент-банктар исемлеге раҫлана, 21 марттан да ҡалмай улар иҫәптә ятҡан һәм вкладтар буйынса аҡсаларҙы ҡайтарырға тейеш.


“Сәләмәт ауыл” проекты старт алды\n29 Июль 2021, 22:33\nРеспубликаның муниципаль берәмектәрендә “Сәләмәт ауыл” проекты старт алды. Маҡсаты – төбәктәге ауылдар араһында яңы коронавирус инфекцияһынан вакцинацияланған халыҡ һанын арттырыу юлы менән коллектив иммунитет тыуҙырыу.\n“Сәләмәт ауыл”ды ойоштороусылар - ауыл медицина хеҙмәткәрҙәре, старосталар һәм йәмәғәтселәр. Проект 2021 йылдың 28 июленән 31 авгусҡа тиклем дауам итә һәм һөҙөмтәһе ошо йылдың 15 сентябренә тиклем иғлан ителәсәк.\nСарала 200-ҙән алып өс меңдән ашыу халыҡ йәшәгән ауылдар ҡатнашасаҡ. Еңеүселәр аҡса менән бүләкләнәсәк, беренсе урынға сыҡҡан тәүге дүрт еңеүсенең һәр береһенә 450 мең һум, икенсе урынды алған һигеҙ ауылға 400-әр мең һум, 12 ауылға 350-шәр мең һум аҡса биреләсәк. Шулай уҡ ауылда вакцинация өсөн яуап биргән медицина хеҙмәткәрҙәре, йәмәғәтселәр ҙә дәртләндереләсәк. Проект операторҙары ҡатнашыусылар өсөн баһалау критерийҙарын билдәләгән. Ауыл тораҡтары араһында: прививканың беренсе компонентын алған халыҡ һаны вакцинацияланырға тейешле халыҡтың дөйөм һанына ҡарата 80 проценттан да кәм булмаҫҡа тейеш. Ауыл медицина хеҙмәткәрҙәренең һәм йәмәғәтселәрҙең дөйөм эш күләме, күпме акция, сара, әңгәмә үткәреүе лә баһаланасаҡ.\nПроект менән ошонда таныша алаһығыҙ: Положение проекта "Здоровое село"


«Етди ҡаҙаныш буласаҡ»\n14 Декабрь 2010, 19:01\n9 декабрҙә Мәскәүҙә Рәсәй Хөкүмәте Рәйесе Владимир Путин менән Франция Премьер-министры Франсуа Фийон ҡатнашлығында хөкүмәт башлыҡтары кимәлендә ике яҡлы хеҙмәттәшлек мәсьәләләре буйынса Рәсәй-Франция комиссияһының ултырышы үтте. Осрашыуҙа Башҡортостан Республикаһы Президенты Рөстәм Хәмитов та ҡатнашты.\nВладимир Путин үҙ сығышында, ике ил араһында инвестицион хеҙмәттәшлектә тәүге етди ҡаҙаныштар төҫмөрләнде, тип белдерҙе һәм Францияның «Альстом» компанияһын айырым телгә алды.\nУның фекеренсә, «РусГидро» компанияһының «Альстом» фирмаһы менән хеҙмәттәшлеге бик отошло. Сөнки бында стратегик партнерлыҡ һәм Башҡортостанда юғары технологиялы энергия ҡорамалдары етештереү юлға һалынасаҡ.\nОшо маҡсатта Мәскәүҙә Башҡортостанда берлектәге «РусГидро-Альстом» предприятиеһы төҙөү тураһында өс яҡлы килешеүгә ҡул да ҡуйылғайны. Был предприятие гидроэлектростанциялар өсөн ҡорамалдар етештереү менән шөғөлләнәсәк.\nБашҡортостан Президенты Рөстәм Хәмитов та әлеге килешеүҙе, республика өсөн ҙур социаль-иҡтисади әһәмиәткә эйә, тип билдәләй. Уға ярашлы, «РусГидро» акционерҙар йәмғиәте менән «Альстом» республикала гидростанциялар өсөн энергетик ҡорамалдар етештереү буйынса берлектәге предприятие төҙөйәсәк. Планлаштырылған инвестицияларҙың суммаһы 500 миллион евро самаһы тәшкил итәсәк. Ә артабанғы этаптарында сумманың бер миллиард евроға тиклем арттырылыуы ихтимал.\nПредприятие продукцияһын файҙаланыу республикала, атап әйткәндә, Түбәнге Һөйән гидроузелы төҙөлөшөндә генә түгел, Рәсәйҙең башҡа төбәктәрендә лә талап ителәсәк. Мәҫәлән, ул Кубанда һәм Волга-Кама бассейнында гидроэлектростанциялар каскады төҙөлөшөндә лә кәрәк икән. Берлектәге предприятиеның планында – Өфө заводы продукцияһын бөтә донъя буйлап һатыу.\nӘйткәндәй, завод киләһе йылдың май аҙағында төҙөлә башлаясаҡ. Ә йыл ярымдан тәүге продукция сығырға тейеш. Республика буласаҡ технопаркҡа һәр яҡлап ярҙам итергә ниәтләнә. Комплекс Өфө районының Зубов ауылы биләмәһендә урынлашасаҡ.


ПСИХОЛОГ ЯРҘАМҒА АШЫҒА » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » ПСИХОЛОГ ЯРҘАМҒА АШЫҒА\nПСИХОЛОГ ЯРҘАМҒА АШЫҒА 18.11.2011 // Йәмғиәт\nИрем эштән ҡайтып, ашап алыу менән компьютер менән мәж килә. Төн уртаһына тиклем алыҫтағы дуҫы менән ниндәйҙер уйын уйнай. Иртән йоҡонан уянғас та ошо уҡ хәл ҡабатлана. Уны ялған донъянан нисек йолоп алырға? Кәңәш бирегеҙсе?\nДинара, 40 йәш.\n— Ваҡыт иҫәбен юғалтып, мәшәҡәтле ысынбарлыҡтан ҡасып онотолоу, бөтөнләй икенсе донъяға сумыу шул тиклем рәхәт. Тап шуға күрә компьютер уйындары айырыуса үҫмерҙәрҙе ылыҡтыра. Улар ҡыйынлыҡтарҙан виртуаль донъяла йәшеренергә теләй. Оло кеше уйынға әүәҫләнеп китһә, ул нимәнән ҡаса, ниндәй проблемаһы бар, ҡайһы ысынбарлыҡҡа ҡаршы көрәш алып бара, тигән һорау тыуа. Компьютерға ныҡлы бәйлелек — эскелек һәм наркомания кеүек үк хәүефле сир. Кеше уйындан башҡа ысынбарлыҡҡа ҡарата ҡыҙыҡһыныуын юғалта, эше һәм ғаиләһе өсөн урын ҡалмай. Ул аҙ йоҡлай, ярһыусанға әүерелә. Өҫтәүенә, уйынға әүәҫләнеп китеүен ҡырҡа инҡар итә. Ирегеҙ әле тап ошондай хәлдә.\nҺеҙгә ике юлдың береһен һайларға тура киләсәк: ирегеҙҙе ҡотҡарыу өсөн көрәш башлайһығыҙ йәки уның әүәҫлегенә иғтибар итмәҫкә өйрәнәһегеҙ. Иптәшегеҙ менән бергә һеҙ ҙә сирләйһегеҙ, сөнки үҙегеҙ ҙә һиҙмәҫтән, ошо хаҡтағы уйҙар күңелегеҙҙе биләп алған, ирегеҙ хаҡында хәстәрлек күреү, уны ҡотҡарыу йәшәү мәғәнәһенә әүерелеп бара. Минеңсә, әле һеҙгә ирегеҙҙе түгел, үҙегеҙҙе “дауаларға” кәрәк. Юғиһә бар булмышығыҙ, тормошоғоҙ икенсе кешене ҡотҡарыуға ҡайтып ҡала түгелме? Күпселек осраҡта кешенең үҙенең теләге булмаһа, барлыҡ саралар ҙа һөҙөмтәһеҙ.\nТормошомдоң мәғәнәһен күрмәйем…\nИрем менән айырылышҡанға — ете йыл. 19 йәшлек улым бар. Әлегә тиклем үҙемде бәхетле тоя инем. Күптән түгел улым бер ҡыҙ менән дуҫлашты. Хәҙер уға кәрәгем юҡ. Тормошомдоң мәғәнәһе юғалды. Артабан нисек йәшәргә?\nМәҙинә, 42 йәш.\n— Улығыҙ үҫеп етеү менән тормошоғоҙҙоң үҙгәрәсәген белә инегеҙ, әлбиттә. Хаттан күренеүенсә, әлегә тиклем насар йәшәмәгәнһегеҙ: яратҡан эшегеҙҙән өйгә, һөйөклө улығыҙ янына ашҡынып ҡайтҡанһығыҙ, уның менән аралашыуҙан оло кинәнес алғанһығыҙ. Ошо бәхетле мәлдәрҙе юғалтыу ауыр, әлбиттә. Әммә үҙ балаңды башҡа кеше менән уртаҡлашыу, быны аңлау тағы ла ауырыраҡ. Әммә ваҡыты етһә, “ҡошсоҡ” ояһын ташлап китә. Ата-әсәнең тормошонда яңы осор башлана. Үткәндәр артта ҡала, уларҙы кире ҡайтарып булмай. Тимәк, яңы идеялар, маҡсаттар, ғәмәлдәр кәрәк. Күңелһеҙ кисерештәр онотола барған һайын, өр-яңы өҫтөнлөктәр ҙә барлыҡҡа киләсәк. Йәшәү мәғәнәһе бала, ир йәки башҡа кеше менән генә сикләнергә тейеш түгел. Был донъяға килгәнһең икән, тимәк, унан йәм табып, тормоштоң матурлығын күреп йәшәргә кәрәк.\nТотош уҡырға 2 248\nТотош уҡырға 1 836\nТотош уҡырға 2 247\nТотош уҡырға 2 424\nТотош уҡырға 2 238\nТотош уҡырға 1 862\nТотош уҡырға 2 324\nТотош уҡырға 1 047\nТотош уҡырға 1 153


24 декабрь — Башҡортостан Республикаһы Конституцияһы көнө // Йәмғиәт | новости башинформ.рф\n24 декабрь — Башҡортостан Республикаһы Конституцияһы көнө\n11:25, 24 декабря 2014 Йәмғиәт\n24 декабрь — Башҡортостан Республикаһы Конституцияһы көнө Фото: Олег Яровиков\nӨФӨ, 2014 йыл, 24 декабрь. /«Башинформ» мәғлүмәт агентлығы, Арина Рәхимҡолова/.\n24 декабрҙә Башҡортостан Республикаһы Конституцияһы көнө билдәләнә. Тап ошо көндө 1993 йылда Башҡортостандың Төп Законы ҡабул ителә. Тәүге тапҡыр ул республиканың үҙенең эсендә әҙерләнә. Бынан алдағы Конституциялар союз һәм Рәсәй Конституцияларының һүҙмә-һүҙ ҡыҫҡартылған варианттары була.\nБашҡортостан Республикаһы Конституцияһы төбәк территорияһында демократик хоҡуҡи дәүләттең һәм социаль йүнәлештәге иҡтисадтың нигеҙҙәрен нығыта. Республикала демократик власть институттары һәм граждандар йәмғиәте: парламент — БР Дәүләт Йыйылышы — Ҡоролтай, президентлыҡ институты ойоштороу радикаль яңылыҡ була. Конституцияны ҡабул итеү менән йәмғиәтебеҙ тормошона тәүге тапҡыр күп партиялылыҡ, ирекле һайлауҙар, Конституция суды, Кеше хоҡуҡтары буйынса тулы хоҡуҡлы вәкил, Контроль-иҫәп палатаһы кеүек төшөнсәләр үтеп инә. Республикала мировой судьялар институты ойошторолоп, уңышлы эшләп килә.\n21 йыл эсендә Башҡортостан Республикаһы Конституцияһы тексы билдәле бер үҙгәрештәр кисерҙе. Мөһим үҙгәрештәр һәм өҫтәмәләр 2006 йылдың июнендә индерелде. Улар илдә власть вертикален нығытыу буйынса башланғыстарҙы тормошҡа ашырыу, РФ субъекттарының юғары вазифалы кешеләренә вәкәләттәр йөкмәтеү тәртибен үҙгәртеү, муниципаль реформа үткәреү менән бәйле булды. Ләкин 1993 йылғы Конституцияның фундаменталь положениелары һаҡланды һәм заманса яңғыраш алды. Конституцияның яңы редакцияһы төп идеяларҙың күсәгилешлеген, республика хоҡуҡ системаһын төҙөүҙең төп принциптарын һаҡлауҙы, Рәсәйҙә дәүләт бөтөнлөгөн һәм дәүләт власы берҙәмлеген тәьмин итеүҙе, Рәсәй Федерацияһы һәм Башҡортостан Республикаһы вәкәләттәренең юридик нигеҙләнгән нисбәтен, халыҡ-ара хоҡуҡ нормаларын күҙәтеүҙе нығытты.\nТеги: даталар,бр конституцияһы көнө


Тумыртҡа » Журнал\nЖурнал для детей » Хайуандар илендә » Ҡоштар » Тумыртҡа\nБаҫылды : 21-08-2015, 08:59 |\nРубрика: Хайуандар илендә / Ҡоштар\n"Аҡбуҙат"та баҫылған: 08-2015\nАвтор: Сәғит ФӘЙЗУЛЛИН\nХайуандар илендә / Ҡоштар\nБорон – борон заманда бер урманда йәшәгән, ти, матур ғына ҡош. Ағастан – ағасҡа осоп йөрөргә яратҡан ул. Йәй көндәре ашарға табыуы еңел булһа ла, ҡышын бик ауыр булған. Шундай ваҡытта ағастар ярҙамға килгән, ти.\n— Минең яныма кил, - тип саҡырғандар уны. Ә ул бик тәртипле ҡош булған, ти. Рөхсәт һорап, суҡышы менән туҡылдата икән.\n— Бик тә аҡыллы ҡош, әйҙә рәхим ит! – тип уға ашарға тәҡдим иткәндәр. Ә ул үҙ сиратында рәхмәт йөҙөнән ағастарҙы шулай ҡоротҡостарҙан һаҡлаған, ти. Урманда туҡ – туҡ тигән тауыш ишеткәнегеҙ бармы? Ана шулай ул туҡылдатып йөрөй. Уны санитар ҡош тип тә әйтәләр. Ағастар уға килешле итеп тумыртҡа тигән исем биргәндәр.\n"Аленушка” балалар баҡсаһы, Сибай ҡалаһы.


Розмарин ҡыуаҡлана, гранат ял итә\n- Эш күп. Яңы йыл байрамы булыуына ҡарамаҫтан, эш ҡайнай: розмарин ҡыуаҡлана, ошо көндәрҙә агава сәскәһен йыйып алдыҡ, тик гранат ҡына ял итә, - ти Фәриҙә Садиҡова.\nФәриҙә Садиҡова ысынлап та әкиәт донъяһында эшләй: ул баш ҡала лимонарийы етәксеһе. Өфө өсөн лимонарий - Рәсәй Краснодары ул. Бында йылына алты ай - октябрҙән мартҡа тиклем - уңыш йыялар, бында йылы һәм еләк-емеш еҫе бөркөп тора, тик бына диңгеҙ генә юҡ. Бында үҫкән цитрустарҙың хаҡы ла осһоҙ.\nҺалҡын ҡалала йәйҙең бер йылы мәле - матурлыҡ. Лимонарийға килгән һәр кеше бының менән һоҡланмай ҡалмай. Ниндәй мөғжизœ, ниндәй хеҙмәт! Өфө лимонарийына килгән белгестәр бындағы күренеште бер тауыштан шулай билдәләй. Һәм ысынлап та, күптәр Яңы йыл байрамын билдәләгән ваҡытта, лимонарий хеҙмәткәрҙәре тулы составта хеҙмәт итә. Лимонарий үҫемлектәрен бер көн дә ҡарауһыҙ ҡалдырырға ярамай. Ҡатмарлы системала (йылылыҡ, һуғарыу һәм башҡалар) тотҡарлыҡ ағастарҙы һәм сәскәләрҙе юҡҡа сығарыуы ихтимал, улар араһында 20-шәр йыл үҫкәндәре бар, әммә улар барыбер йәш үҫемлек тип һанала.\nШуны ла оноторға ярамай, көньяҡ үҫемлектәр йылы яратыусан бит. Ҡайһы саҡта һауа температураһының 1-2 градусҡа төшөүе була, үҫемлек шунда уҡ ауырый башлай. Бындай осраҡта тропик һәм субтропик ҡунағын ҡотҡарыу ауырға төшә: йәш үҫемлектәрҙең ауырыуы хәтһеҙ үҫешкәс билдәле була бит.\nӘммә, Фәриҙә Вәли ҡыҙы һүҙҙәренә ҡарағанда, Өфө лимонарийында үҫемлектәр ҡоромай - уларҙы яҡшы итеп тәрбиәләйҙәр. Улай ғына ла түгел, лимонарий белгестәре үҫемлектәрҙең яңы сортын сығара.\n- Һуңғы ваҡытта беҙҙең менән матбуғат ҡыҙыҡһына башланы, - ти Фәриҙә Садиҡова. - Һөҙөмтәлә күп кешеләр беҙҙең эш менән хәбәрҙар. Һатып алыусылар ҙа күбәйҙе. Әлбиттә, лимон артынан киләләр. Беҙ 25 тонна уңыш йыйырға планлаштырабыҙ. Бынан тыш, һуңғы ваҡытта беҙҙең профилдәге ойошмаларҙан - Мәскәү, Санкт-Петербург, Силәбе, Ырымбур һәм илдең башҡа ҡалалары лимонарийҙарынан һәм питомниктарынан заказдар йыш инә башланы.\nӨфө лимонарийы белгестәре үҙҙәренең һуңғы заказы менән ғорурлана: лимон сортының Өфөлә сығарылған һабаҡсаларын Краснодар крайының бер питомнигы һатып алған.\n- Беҙƒœí эре емешле "Юбилей" һәм ваҡ емешле "Ташкент" сорттары Ҡара диңгеҙãә оҙатыëäû, - ти Фәриҙә Вәли ҡыҙы. - Сығарылған сортҡа ла заказдар бар, әммә улар әлегә аттестация үтмәгән. Хәҙер бындай сорттар беҙҙә бишәү - улар Мәскәүҙә экспертиза үтә.\nӘ хәҙергә "республиêа вәкилдәре" Рәсәйҙә лимон данын яулай. Гектарға яҡын майҙанда йыуан һәм оҙонса, һары һәм ҡыҙғылт һары төҫтәге цитрустар өлгөрә. Ағастарға уңайлы булһын өсөн, оранжереяла һауа температураһы 22 градус кимәлендә тотола. Ëèìîíàðèé хеҙмәткәрҙәре был оранжереяны "Йылы" тип атай, бында цитрустар менән бергә банан, артыш, пальма үҫә. Һуңғыһының тарихы иғтибарға лайыҡ. Был үҫемлекте ун йыл элек янғын һүндереүселәр Өфө лимонарийына алып килә һәм уны ваҡытлыса ҡалдырып тора. Һөҙөмтәлә пальма лимонарийҙы үҙ итә. Уның оҙонлоғо дүрт метрға еткән, шуға ла янғын һүндереүселәр пальманы алырға баҙнат итмәй. Пальма ағасы күптәрҙең иғтибарын йәлеп итә.\nБында тағы ла бер оранжерея бар - "Һалҡын", әммә уны ғинуар һыуығында "һалҡын" тип әйтеп булмай. Бында һауа температураһы - 15-17 градус. Бында көньяҡ, араукария һәм һөтлөгән шыршыһын (халыҡ телендә ул раштыуа йондоҙо) күрергә була.\n- Бындай атама Европа Раштыуа байрамы традицияһына бәйле - Европала Раштыуа өҫтәлендә мотлаҡ йондоҙ булырға тейеш, - ти белгес. - Һөтлөгән - ағыулы үҫемлек. Әммә кешеләр быға иғтибар итеп бармай: уның алһыу сәскәләре шул тиклем ҡыҙыҡтырғыс.\nӨфөнөң уникаль "лимон хужалығында" - иң эре цитрус үҫемлектәр питомнигында - 300-ҙән ашыу йылы яратыусы үҫемлек үҫә.\nҮҫемлектәр менән эш - ул һөҙөмтәле һәм изге эш, ти Фәриҙә Вәли ҡыҙы.\n- Әлбиттә, үҫемлек кешегә яуап бирә алмай, әгәр уға яҡшы икән, был күренеп тора. Кеше ағасҡа йәки сәскәгә ярҙам итә икән, үҫемлектәр ҙә кешегә ярҙам итә бит. Беҙгә кешеләр күп килә, улар бында ял итә, тыныслана, саф һауа һулай.\nЛимонарий хеҙмәткәрҙәре пландар менән янып йәшәй. Улар ағымдағы йылда ремонт үткәрергә һәм ағастарҙы тамсылай һуғарыу системаһын урынлаштырырға планлаштыра. Лимонарий белгестәренең пландары изге. Уларға уңыштар теләйек. Киләсәктә лә улар беҙҙе тропик үҫемлектәр менән ҡыуандырһын.


15 Октябрь 2019, 19:13\nБашҡортостанда «Башҡортостан Республикаһының иң матур ауылы» конкурсы тамамланды. Бөгөн конкурс комиссияһы ултырышында уға йомғаҡ яһалды.\nКонкурс еңеүселәре, призерҙары һәм номинанттары 17 октябрҙә Башҡортостан юлдаш телеканалының тура эфирында иғлан ителә. Ошо кесаҙна иртәнге сәғәт 9-ҙан 10-ға тиклем телеканалда призерҙарҙы һәм номинанттарҙы бүләкләү тантанаһы була.\n«Башҡортостан Республикаһының иң матур ауылы» конкурсы икенсе йыл рәттән үткәрелеп килә. Уның ойоштороусылар — «Башҡортостан Республикаһының муниципаль берәмектәр советы» ассоциацияһы һәм «Башҡортостан» ДТРК ДУП-һы. Конкурс республиканың тораҡ пункттарында урындағы үҙидараны үҫтереү, халыҡтың үҙ биләмәләрендә урындағы әһәмиәткә эйә мәсьәләләрҙе хәл итеүҙә ҡатнашыуын әүҙемләштереү, ауыл ерендә йәшәү шарттарын яҡшыртыу һәм уның абруйын күтәреү, тыуған илгә, ауылға һөйөү тәрбиәләү, ауылда йәшәү рәүешен популярлаштырыу маҡсатында уҙғарыла.\nКонкурста Башҡортостандың 5000-гә тиклем кеше йәшәгән ауылдары ҡатнаша. Төп шарт – ауыл халҡының йыйылышта конкурста ҡатнашыу тураһында ҡарар ҡабул итеүе, шулай уҡ муниципаль район етәкселегенең тәҡдиме.\nБыйыл конкурс өс этапта үткәрелде. Беренсе этапта – 1 августан 15-нә ҡәҙәр — ғаризалар ҡабул ителде, шулай уҡ уларҙың раҫланған положениеға тап килеүе баһаланды.\nИкенсе этапта комиссия конкурста ҡатнашырға теләк белдергән 48 ауылдан 10-һын һайлап алды, 1 сентябрҙән 20-нә тиклем Башҡортостан юлдаш телеканалында финалсыларҙың видеопрезентацияһы күрһәтелде, артабан тамашасыларҙың тауыш биреүе ойошторолдо.\nТамашасыларҙың тауыш биреүе тамамланғас, комиссия конкурстың беренсе һәм икенсе этаптары йомғаҡтары буйынса биш ауылды һайланы.\nКонкурстың өсөнсө этабында иң юғары баһа алған еңеүселәр билдәләнде.\nБүләк фонды – 1 миллион һум. Беренсе урын өсөн – 500 мең һум, икенсегә – 300 мең, өсөнсөгә – 200 мең һум. Бынан тыш, иң матур 12 ауыл төрлө номинацияларҙа билдәләнә, ә ҡалған 33-ө дипломдар менән бүләкләнә. Еңеүсе ауылда «Башҡортостан Республикаһының иң матур ауылы 2019» тип яҙылған махсус стела ҡуйыла.\n«Башҡортостан Республикаһының иң матур ауылы» конкурсын үткәреү тәртибе тураһында положение «Башҡортостан Республикаһының муниципаль берәмектәр советы» ассоциацияһы сайтында баҫылған.\nХәтерегеҙгә төшөрәбеҙ, уҙған йылда Әбйәлил районының Хәлил ауылы Башҡортостандың иң матур ауылы тип билдәләнде. Икенсе урынды Бөрө районының Бахтыбай ауылы алды, өсөнсө урынға Тәтешле районының Иҫке Күрҙем ауылы лайыҡ булды. Еңеүселәргә дипломдар һәм аҡсалата бүләктәр тапшырылды.\nфото: Фирүзә Салауатова Бөрйән районы Байназар ауылы


Рөстәм Хәмитов «Һаҡсыл хөкүмәт» проекты буйынса координация советы ултырышын үткәрҙе\n4 майҙа Республика Йортонда Башҡортостан Башлығы Рөстәм Хәмитов төбәктә «Һаҡсыл хөкүмәт» пилот проектын тормошҡа ашырыу буйынса координация советы ултырышын үткәрҙе.\n– Беҙҙә 14 дәүләт власы органы ошо проектты бойомға ашыра башланы. Тәүге ыңғай һөҙөмтәләр ҙә бар, – тине республика етәксеһе. – Ләкин графиктан ҡалышыу осраҡтары ла теркәлә.\nПроект офисы етәксеһе, Башҡортостан Башлығының эштәр идарасыһы Ринат Шәғәлин «Һаҡсыл хөкүмәт» пилот проектын тормошҡа ашырыу буйынса саралар планы үтәлеше тураһында һөйләне. Уның әйтеүенсә, бөгөнгә ойоштороу эштәре тамамланған. Проектта ҡатнашҡан барлыҡ дәүләт органдары юл карталарын, уларҙы ғәмәлгә ашырыуҙың планы раҫлаған. Бөтә кәрәкле материалдар урынлаштырылған берҙәм мәғлүмәт порталы булдырылған. Министрлыҡ һәм ведомство хеҙмәткәрҙәренән, мөрәжәғәт иткән кешеләрҙән мәсьәләләр һәм тәҡдимдәр йыйыу ойошторолған.\n– Документтарҙы оҙаҡ ҡарау, граждандарға аңлайышһыҙ, формаль, ҡайһы берҙә уларҙы практикала ҡулланырға мөмкинлек бирмәгән яуаптар – барлыҡ власть органдарына ла тиерлек хас проблема, – тип билдәләне Ринат Шәғәлин. – Граждандар дәүләт идараһы һөҙөмтәлелеген тап ошо эш буйынса баһалай.\nМәсьәләне хәл итеү өсөн власть органдарына ҡағыҙ, электрон төрҙә, шулай уҡ телефон аша килгән мөрәжәғәттәр менән эшләү буйынса берҙәм хеҙмәт булдырырға тәҡдим ителә.\nГраждандарға уңайлы булһын өсөн берҙәм телефон номеры индерелә, уның буйынса шылтыратып, мөрәжәғәтте ҡарау барышы йәки ҡыҙыҡһындырған мәсьәлә буйынса башҡа консультация алырға мөмкин.\nБынан тыш, «Башҡортостан Республикаһы власть органдарының электрон ҡабул итеү» порталында йыш бирелгән һорауҙарға яуаптар урынлаштырырға тәҡдим ителә. Граждандарҙың мөрәжәғәттәр базаһын анализлау нигеҙендә республикала йәшәүселәр өсөн аңлайышлы ҡулланмалар әҙерләү күҙаллана.\nИкенсе ярты йыллыҡтан муниципаль кимәлдә лә һаҡсыл етештереү принциптарын индереү буйынса эш ойоштороу ҡаралған. Чиновниктарҙың профессиональ белемен күтәреү өсөн Башҡортостан дәүләт хеҙмәте һәм идара итеү академияһының һөнәри компетенциялар үҙәгендә уҡыу үҙәге асыла.\nРөстәм Хәмитов яңғыраған тәҡдимдәрҙе хупланы. Ултырыш йомғаҡтары буйынса ул министрлыҡтарға һәм ведомстволарға аныҡ күрһәтмәләр, уларҙы үтәү ваҡыты яҙылған протоколға ҡул ҡуйҙы.\n«Һаҡсыл хөкүмәт» федераль пилот проекты «Росатом» дәүләт корпорацияһы булышлығында әҙерләнгән. Ул һөҙөмтәһеҙ сығымдарҙы кәметеү нигеҙендә етештереү процестарын оптималләштереүгә, һаҡсыл етештереү мәҙәниәтен булдырыуға һәм башҡарма дәүләт власы органдарында хеҙмәт етештереүсәнлеген арттырыуға йүнәлтелгән. Башҡортостандан тыш, проектта Адыгей, Төньяҡ Осетия – Алания, Киров һәм Рязань өлкәләре, Ханты-Манси автономиялы округы ҡатнаша.


Каркаслы йорттар ҙа буласаҡ » "Йәшлек" гәзите\nГазета "Йәшлек" » Новости » Каркаслы йорттар ҙа буласаҡ\nКаркаслы йорттар ҙа буласаҡ\nБР Төҙөлөш һәм архитектура буйынса дәүләт комитетында күп ҡатлы каркаслы йорттар төҙөүҙе үҫтереү мәсьәләләренә арналған кәңәшмә үтте. «Республика Президенты төҙөлөш комплексы алдына етди бурыстар ҡуйҙы. Торлаҡ төҙөлөшө республика программаһына ярашлы, төҙөүселәр 2015 йылда торлаҡты сафҡа индереүҙе 3700 мең квадрат метр, ә 2020 йылда 5200 мең квадрат метр кимәленә еткерергә тейеш», – тине комитет рәйесе Хәлид Мәхмүдов.\nБыл бурысты атҡарыу заманса фәнни-техник эҙләнеүҙәрһеҙ һәм төҙөлөш процесын камиллаштырмайынса мөмкин түгел. Төҙөлөштә ҡулланылған яңы технологиялар аҙ сығымдар менән сифатлы торлаҡ төҙөү мөмкинлеген бирә.\nКаркаслы төҙөлөш йылдың теләһә ниндәй ваҡытында төҙөлөш алып барыу мөмкинлеге биреүе, тиҙ төҙөлөүе, юғары эксплуатациялау шарттары һәм арзан булыуы менән отошло. Каркаслы йорттар «Каркас» төҙөлөш-монтаж комплексында, эре панелле йорттар төҙөү тресы тарафынан башҡарыла. Каркаслы торлаҡ беҙҙә киң йәйелдерелмәһә лә, республиканың төрлө ҡалаларында 15 йорт төҙөлгән дә инде. Әле Өфөлә Инорс микрорайонында был яңы технология буйынса йорт төҙөлә. Яҡынса уның квадрат метры 22 – 23 мең һум буласаҡ.\nСығыу ваҡыты 1-02-2011, 11:15 | Ҡаранылар: 1613\nБалалар баҡсалары төҙөлә\nСоциаль торлаҡ төҙөлөшө фонды буласаҡ\nАллаға ышан, әммә үҙең дә ҡымшан


Косовола ислам — Башҡорт Википедияһы\nКосовола ислам дине — Косовола иң таралған дин; Сербияла быуаттар төпкөлөнән килгән ерле халыҡтың дине. Косоварҙар сөнни мрслмандар иҫәбендә. Албандарҙың күпселек өлөшө ислам динендә, шулай уҡ улар араһында христиан динен тотоусылар ҙа бар. Шуға күрә Косовола мосолмандарҙың теүәл иҫәбе билдәле түгел. Яҡынса иҫәпләүҙәр буйынса Косовола мосолмандар 90% самаһы. Улар араһында шулай уҡ төрөктәр, сиғандар һәм славяндар ҙа (гора һәм боснийҙар) бар.\nКосовола мосолман йәшәгән урындар. Косово. 2011 йылда, халыҡ иҫәбен алыу\nТәүҙәрәк, Урта быуаттарҙа Косово правослание дине өҫтөнлөк алған Сербияның өлөшө булған. XIV—XV быуаттарҙа был ерҙәрҙе Ғосман империяһы баҫып алғас, христиан динендәге сербтар ҡыҫырыҡлап сығарыла, албандар ислам диненә күсерелә, диндәр сағыштармаһы үҙгәрә.\nИкенсе донъя һуғышынан һуң, Косовола донъяуи Югославия федератив социалистик республикаһы (СФРЮ) идара итә. Шул дәүер эсендә, косоварҙар араһында секулярлаштырыу (мәҙәниәтте, фәнде, аңды дин йоғонтоһонан азат итеү) процессы бара.\nXX быуатта был төбәккә ислам дине өҫтөнлөк ала. XX быуат аҙағында — XXI быуат башындағы ваҡиғалар тағы ла ислам диненә өҫтөнлөк алырға мөмкинлек бирҙе.\n↑ Секуляризация — дин йоғонтоһонан азат итеү. Русско-башкирский словарь общественно-политических терминов. (Г.К. Кунафина, Т.Д.Ишкина, 2001)\nИслам в Косове 2020 йылдың 15 август көнөндә архивланған. (инг.)\nhttps://ba.wikipedia.org/w/index.php?title=Косовола_ислам&oldid=1068642 ҡабул ителгән\nБыл бит һуңғы тапҡыр 09:28 3 сентябрь 2021 үҙгәртелгән.


Өфөлә йәшәүсе Бөйөк Ватан һуғышы ветераны, икенсе ранг капитаны Ион Мортазин инвестор эҙләй\nУл ата-бабаларҙан ҡалған кәсеп - умартасылыҡты үҫтерергә теләй.\nИон Мортазин тыуған яғы Мишкә районында ҡорт тота. Әле ҡырҡтан ашыу умартаһы бар. Күстәрҙе ике йыл элек бәләкәй эшҡыуарлыҡты үҫтереү өсөн дәүләттән бирелгән 300 мең һумға һатып алған. Был эштә уға ҡыҙы менән кейәүе ярҙам итә. Быйыл улар тоннанан ашыу бал алған. Ветеран уңыштың 30-40 процентын балалар йортона тапшырырға ниәтләй. 86 йәшлек аҡһаҡал киләсәктә кәсебен тағы ла киңәйтеү уйы менән яна. Яңыраҡ уға Башҡортостандың Ауыл хужалығы министрлығы умартасылыҡ өсөн ҡуртымға биш биләмә бүлеп биргән. Был майҙандарҙа эш башлар өсөн бағыусы кәрәк, ти ул.


Үткәнде кире ҡайтарып булмай шул...\n3 Август 2021, 09:10\nМиңә инде ҡырҡ йәш. Ғаиләм дә, балаларым да, яратҡан кешем дә юҡ. Юҡ тип әйтеү ҙә яңылыш, бар инде ул...Егеттәр күп йөрөнө минең арттан. Әммә ахмаҡлығым арҡаһында етди мөнәсәбәттәргә барып етә алманыҡ. Мәхәббәтемде онота алмайым. Ә мин өҙөлөп һөйгән кеше мине яратмай, ҡуллана ғына. Аҡылым менән барыһын да аңлайым, әммә бер нимә эшләй алмайым.\nМиңә инде ҡырҡ йәш. Ғаиләм дә, балаларым да, яратҡан кешем дә юҡ. Юҡ тип әйтеү ҙә яңылыш, бар инде ул...\nЕгеттәр күп йөрөнө минең арттан. Әммә ахмаҡлығым арҡаһында етди мөнәсәбәттәргә барып етә алманыҡ. Мәхәббәтемде онота алмайым. Ә мин өҙөлөп һөйгән кеше мине яратмай, ҡуллана ғына. Аҡылым менән барыһын да аңлайым, әммә бер нимә эшләй алмайым.\nБыл тарих былайыраҡ башланды. Эшкә урынашҡас, Ислам менән таныштым. Ҡыҙҙар уны үҙен генә яратыусы «фырт», тип атайҙар ине, ә миңә ул хыялымдағы принц кеүек тойолдо. Ә принцҡа ғашиҡ булыу бик тиҙ ул! Бәхетемә, ул да миңә иғтибар күрһәтә башланы. Бик әкрен генә башланды беҙҙең мөнәсәбәттәр. Тәүҙә кино-кафеларға йөрөнөк. Һөйләшеп һүҙебеҙ бөтмәне. Һуңынан һөйәркәләргә әйләндек. Идеаль тормош өсөн никах уҡытып бергә йәшәй башлау ғына етмәй ине, әммә ул миңә тәҡдим яһарға йыйынманы. Үлеп ғашиҡ булған кешеңә бының өсөн үпкәләп булмай инде. Бына бөгөн, бына иртәгә тәҡдим яһар тип, сабыр ғына көттөм һәм уға көндән-көн ғашиҡ булдым. Беҙҙең хаҡта эштәгеләр ҙә белде, әммә быға артыҡ иғтибар бирмәнеләр. Шулай бер йыллап ваҡыт уҙҙы. Тәүәккәлләп тәҡдимде үҙем яһаным: «Ниңә айырым һуң беҙ һаман? Әйҙә, бергә йәшәйек», – тинем. Әммә ул төрлө сәбәптәр тапты. «Бергә йәшәй башлағас дәрт һүнәр, бындай тормош ҡыҙығыраҡ», – тине.\nБер ваҡыт бер хеҙмәттәшем Исламдың күрше бүлектә эшләүсе директор ҡыҙы тирәһендә бөтөрөлөүен сер итеп кенә әйтте. Ышанманым. Ислам мине алай итеп мыҫҡыл итәргә тиеш түгел ине. Ғәйбәт тип уйланым, шулай ҙа күңелгә ҡорт керҙе. Ислам менән директор ҡыҙы артынан әкрен генә күҙәтә башланым. Ысынлап та, Ислам бик йыш керә икән ул бүлеккә. Бер көндө кофе эсеп баҫып торғандарын күрҙем. Шик тыуҙы. Ә бер көндө эшем күп тип, миңә килеүҙән баш тартҡас, маңлайына бәреп шигемде әйттем. Ә ул аҡланып та торманы, хатта: «Бәлки өйләнешербеҙ ҙә», – тип әйтте.\n– Ә мин? – тинем йәштәремде йотоп.\n– Һинең менән күңелһеҙ. Бергә йәшәй алмаясаҡбыҙ, – тине ул.\nХәлемде күҙ алдына килтерәһегеҙҙер инде. Юҡ, үләргә йыйынманым, әммә көслө депрессияға баттым. Көн һайын иланым, эшкә йөрөмәй башланым. Ун килограмға ябыҡтым. Дарыуҙар эсеп кенә хәл керҙе. Эштән киттем, сәсемде киҫтерҙем, гардеробты үҙгәрттем дә, Исламдан яҡшыраҡ егет табам тип, үҙемә һүҙ бирҙем.\nРифат менән уртаҡ дуҫтарыбыҙҙың тыуған көнөндә таныштым. Ул минең ҡотҡарыусым булды. Ниһайәт йылмая башланым. Дөрөҫ, Рифатты Исламды яратҡан кеүек ярата алмаясағым көн кеүек асыҡ ине. Әммә ул үҙенең иғтибары, хәстәрлеге менән минең хөрмәтте яуланы. Ул миңә һәр ваҡыт ярҙам итәргә әҙер ине. Күҙҙәремә генә ҡарап торған Рифат менән хатта өйләнешеү тураһында һөйләшә башланыҡ. Бәлки, ғаилә ҡороп, матур ғына йәшәгән дә булыр инем, әммә көтмәгәндә Ислам шылтыратты. Аптырауымдан аңымды юя яҙҙым. Осрашыуға саҡырҙы. Мин, әлбиттә, ике лә уйламай икенсе көндө үк уның менән осрашыуға йүгерҙем.\nИслам бик арыған, күңелһеҙ, әммә шундай уҡ сибәр ине. Өйләнгән, әммә ҡатыны менән мөнәсәбәттәре бик насар икән, эштә лә мәшәҡәттәр килеп сыҡҡан. Ҡатыны менән айырым йәшәй башлағандар. Ул миңә үҙенә күсеп килергә тәҡдим итте. Ниһайәт! Был һүҙҙәрҙе күпме көттөм! Ике лә уйламай ризалаштым. Шул кисте үк Рифат менән араны өҙҙөм. Ул ҡулдарымдан тотоп ниҙер һөйләй башлаған ине, әммә уны тыңлап та торманым. Икенсе көндө үк Ислам янына киттем. Дөрөҫөрәге, остом. Беҙ уның менән нәҡ бер ай йәшәнек. Һуңынан Ислам ҡатыны янына ҡайтып китте. «Баланы етем итә алмайым», – тине.\nҠабат яңғыҙым ҡалдым. Ҡабат дарыуҙар эстем. Яраларҙы төҙәткәндән һуң, Ислам теҙләнеп килһә лә, уның яғына боролоп та ҡарамайым тип, үҙемә һүҙ бирә-бирә, яңы танышыуҙар эҙләй башланым. Рифат янына ҡайтырға намыҫым етмәне. Баш эйеп тә йөрөгөм килмәне. Бик оят ине миңә. Ярты йылдан һуң Марат менән таныштым. Ул минән күпкә өлкәнерәк. Айырылған. Артыҡ сибәр түгел. «Ярай, – тип тынысландырҙым үҙемде. – Башҡалар ҡарамаҫ ». Марат янында үҙемде ҡатын-ҡыҙ итеп тоя башланым. Яратылып йәшәү рәхәт шул ул! Әммә ҡабат Ислам шылтыратты. Ул айырылған. Хәҙер уға бик ауыр булыуын әйтте. Ҡабат саҡырҙы. Һәм мин... уның янына ашыҡтым. Марат ҡалды...\nҠабат бергә йәшәп ҡарарға булдыҡ. Ныҡлы ғаилә төҙөйәсәгебеҙгә шигем юҡ ине. Хаталанғанын аңлап, миңә ҡайтты тип уйланым. Бәхетле ваҡытта ваҡыт ағышы һизелмәй бит ул. Биш ай әкиәттәге кеүек йәшәнем. Балаға уҙыу тураһында ла уйлана башланым. Йәш тә бара, яратҡан кешеңдән бала ла тапҡы килә шул. Әммә Исламдың башҡа уйҙары булған. Ул өйгә һуң ҡайта башланы. Шиктәремне күлдәгенә һеңгән ҡатын-ҡыҙ хушбуйы еҫе раҫланы. Был хаҡта өндәшмәй ҡала алманым. Әммә Ислам быға иғтибар ҙа бирмәне: «Муйынға аҫылыныусы ҡатындар күп булыр инде ул, ә минең берҙән-берем өйҙә», – тине ҡосаҡлап алып. Мин иренем.\nТағын бер айҙан күлдәгендә помада эҙен күргәс, тауыш ҡуптарҙым. Ә ул айырылган ҡатынына кире ҡайтыуы тураһында хәбәр итеп, мине бөтөнләй аяҡтан йыҡты. Ҡабат ярыҡ тағараҡ алдында ултырып ҡалдым. Йәшлегем дә үтте, матурлығым да юғалды, сәләмәтлегем дә элеккесә түгел инде. Хәҙер яңғыҙым. Яңы танышыуҙарҙан уттан ҡурҡҡан кеүек ҡурҡам. Танышып, етди мөнәсәбәттәр ҡора башлармын да, ҡабат Ислам шылтыратыр, уға ҡаршы тора алмаҫмы тип ҡуркам. Аҡылым менән мине яратмауын да аңлайым. Ә мин яратам һәм үҙемде еңә алмайым. Кәңәш бирегеҙсе, ни эшләргә һуң?..


Менән аралашыу өсөн бөтә донъя буйлап кешеләр бушлай онлайн видео ч - Видео чат - таныштырыу лайф - стрим тере!\nӘ улар хәҙер бер ни тураһында\nХәҙер, xxi быуатта, ҡаҙаныштары интернет-индустрия үтә шашып киттеДонъяла һәр кеше үҙенең тормошон күҙ алдына ла тиерлек интернет булыуы.\nБит өлөшө тамашасылар күңеленә өҫтөнлөк биргән: был ҡарарға фильмдар онлайн, онлайн уйындар видеочинать һәм бушлай онлайн.\nКүптән түгел, видео-ч популярлыҡ яулай, бигерәк тә бушлай видео ч. Был форма күңел күптән түгел барлыҡҡа килде, ләкин ни эшләйһең инде, бөтә быуын кешеләре араһында көсәйҙе, барыһы да ошады менән незнакомцы болтать. Веб-мастер булдыра инде күп төрлө видео-чат: һәм аҙағында был исемлектә юҡ, сөнки фантазияң веб-мастерҙар ниндәй ҙә сиктәр. Бик популяр видео-онлайн видео ч ч ҡыҙы менән һәм бушлай.\nКүберәк күберәк һәм уларҙың популярлығын көн һайын йыя.\nКүп, ҡыҙ хәҙер теләгән кеше менән аралашыу, фатир йәки йорт ташлап китә алмай. Видео сайтында танышырға йәки һайлауҙарҙа күпселек ирҙәр-ҡыҙҙар менән сат.\nӘммә үҙеңде һәр йәш төркөмө өҫтөнлөк бирә: сайтында танышырға оло йәштәге ир-ат һайлай, сөнки улар оҙайлы һәм етди мөнәсәбәт теләйем.\nКүпселек йәш кеше, үҙ сиратында, тел мимолетное, ябай аралаша һәм ғәмһеҙ.\nБыл әңгәмә лә теркәүҙе талап итә һәм инвестиция фонды, ҡулланыусылар тормош күпкә еңеләйтә.\nӨҫтөнлөк кулланыусылар күпселеге өлкән ҡатын-ҡыҙҙың, йәғни буласаҡ.\nҺәр береһенең үҙ аңлатмаһы бар ул, кешеләрҙе ярата мәғәнәһе менән аралашыу, буш түгел, ә һөйләшеү, шул уҡ ваҡытта башҡа, һәм киреһенсә эротическое һәм видео-ч - видео иң йәш төр-чан. Һәр ҡыҙыҡһындыра, нимә өсөн һәм нисек эшләргә чан, һәм күп ҡаҙаҡлау, ул ирекле, ләкин аҡса түләп килеү теләге мөмкин, әммә бәләкәй генә булыуҙарына борсолоп, был Күпселек сайтында теркәлеү талап итә. Был ҙур булмаған формальность теркәп тормай ғына ала - һәм почта йәшниктәре минут талап итә. Әгәр һезгә окшамай, һеҙ илде ҡыҙы, шуға ла тулҡынланды, сөнки арабыҙҙа булған әңгәмә. Һеҙ бында төрлө илдән килгән ҡыҙҙар менән аралашыу мөмкинлеге булды. Был ил Европала, Азияла, АҠШ һәм башҡа күп илдәрҙең. Осрағы булып, ябай һөйләшеү етди мөнәсәбәткә әүерелде. Хәҙер күпселек йәш кеше бушлай онлайн видео аша бәйләнеш өҫтөнлөк-чан.\nселтәр, әммә алға китеш бер урында тора, һәм был мауыҡтырғыс һәм ҡыҙыҡлы аралашыу ашыу эшләй ине.\nалып килеү бушлай онлайн видео, чат, популяр, хәҙер. Күберәк йәлеп приставка"бушлай", хәҙер барһам да, аҡса ла бөтә күңел өсөн шулай.\nҺәм шулай итеп, улар иғтибарҙы күберәк йәлеп итә.\nТөрлө ваҡыттар күп була, сат бушлай онлайн, ул да мөмкинлек бирәсәк һезгә борсолма. Фундаментын һалыу рулетка сат сыҡты, һәм уның менән эшләй буйынса оҡшаш күп кенә клон сөнки был яртыһында ирекле әңгәмә ҡарағанда күберәк.\nJS pre Začiatočníkov. Úvod a Inštalácia\nчатта теркәлергә рулетка башҡа 18 чатта аралашыу рулетка өлкәндәр өсөн танышыу башҡа ҡыҙҙар менән теркәлгән ч рулетка башҡа танышыу сайттарына теркәлдем 18 рулетка видео чат секс видео танышты видеочить пар эротическое ҡала менән танышты ҡыҙ менән таныша.


“Айыҡ аҡыл менән йәшәйем” » "Йәшлек" гәзите\nГазета "Йәшлек" » Новости » Мәҙәниәт » “Айыҡ аҡыл менән йәшәйем”\n“Айыҡ аҡыл менән йәшәйем”\nГәзитебеҙҙең 10-сы, 9 мартта сыҡҡан һанында Әхәт Мотаһар улының тормош юлдашы Тәнзилә ҮЛМӘҪБАЕВА тураһында мәҡәлә сыҡҡайны... Шуны иғтибарығыҙға тәҡдим итәбеҙ.\nТәнзилә Абдулла ҡыҙы бөгөн тыуған көнөн билдәләй... Ауыр ҡайғыһын уртаҡлашабыҙ...\n“Башҡортостан” телерадиокомпанияһы директорының радиотапшырыуҙар буйынса урынбаҫары, Рәсәйҙең атҡаҙанған мәҙәниәт хеҙмәткәре, Башҡортостандың атҡаҙанған матбуғат һәм киң мәғлүмәт саралары хеҙмәткәре, Шәһит Хоҙайбирҙин исемендәге республика хөкүмәт премияһы лауреаты Тәнзилә ҮЛМӘҪБАЕВА:\n1) Күңелем менән йомшаҡ, нескә булһам да, уны күрһәтмәйем, тыштан ҡаты, талапсан кеше булып ҡалам. Бала саҡтан интернат һалған тәрбиә был. Тыуған ауылымда (Күгәрсен районының Әлмәс ауылы) башланғыс мәктәп кенә булыу сәбәпле, 4-се кластан алып Мораҡ интернат-мәктәбендә уҡыным. Бер бүлмәлә егермеләп ҡыҙҙың йәшәүе, атай-әсәйҙән айырым сит мөхиткә өйрәнеп китеүе бик ауыр булды. Һәр бала өсөн психологик һыналыш осоро ине ул. Һынмайынса, иҫән-һау мәктәпте тамамлауыма шатланам. Класташ егет-ҡыҙҙар менән һаман да аралашып йәшәйбеҙ, бала саҡ дуҫтарым менән бәйләнеш өҙөлмәй.\nИнтернат кескәй балалар өсөн ҡулай урын булмаһа ла, ыңғай яҡтары ла булды. Уҡыуға һәләтем бар ине, мәктәпте тик яҡшы билдәләргә генә тамамланым. Химия уҡытыусым табип булырға кәңәш итһә, башҡорт теле уҡытыусым тел белгесе булыуымды теләне. Класыбыҙ менән ике йыл һөнәрселек училищеһына йөрөп, трактор йөрөтөргә өйрәндек. Нимәһе ҡыҙыҡ, К700, комбайн, МТЗ кеүек ҙур “тимер ат”тарҙы йүгәнләп, теория тапшырып, Әхәт исемле егет менән икебеҙ генә таныҡлыҡ алып сыҡтыҡ.\n2) Миңә уҡыу еңел бирелде, мәктәпте тик яҡшы билдәләргә генә тамамланым. Башҡорт теле уҡытыусыһы Гөлсәсәк Зәкир ҡыҙы Нуриева дәрестә яҙған иншаларымды оҙаҡ йылдар һаҡлап, уҡыусыларға өлгө итеп йөрөткән. Мәктәпте тамамлағас, ике йыл район гәзитендә тәржемә бүлегендә эшләнем. Бүлек мөдире Сажиҙә апай Әхмәрованан күп нәмәгә өйрәндем. Уҡырға Башҡорт дәүләт университетының журналистика бүлегенә барырға ла редакциянан йүнәлтмә бирҙеләр. 3-сө курстан Рәшиҙә Лотфуллина-Мәһәҙиева менән бергә Ломоносов исемендәге Мәскәү дәүләт университетына уҡырға киттек. Беҙҙең милли төркөмдә ҡырғыҙ, төркмән, ҡаҙаҡ, әзербайжан һәм башҡа милләт йәштәре белем алды.\nИнтернатта алған сынығыу Өфө һәм Мәскәү ҡалаларын яулағанда ярҙам итте. Тиҙ арала өйрәнеп киттем, кешеләр менән уртаҡ тел таба белә инем. Ҡурҡыу хисе бөтөнләй булманы. Үҙ фекеремде әйтә һәм яҡлай белеүем ҡайһы саҡта үҙемә ҡаршы эшләгәне лә булды.\n3) Ирем Әхәт Мортазин менән нисек танышҡанды хәтерләмәйем. Өфөлә уның Фәнисә исемле курсташы менән бер бүлмәлә йәшәнек, уға ҡунаҡҡа килә торғайны, шул саҡта булғандыр ул. Уҡыуҙы маҡсат итеп килгәс, егеттәр менән йөрөмәнем, аралашыу бары тик дуҫтарса ғына булды. Мәскәүҙән уҡыуҙы тамамлап ҡайтҡас, аңлы рәүештә, киләсәккә айыҡ күҙ менән ҡарап, ғаилә ҡорорға ҡарар иттек. Уға – 30, миңә 25 йәш ине. Холоҡтар, донъяға ҡараштар тап килә, шуғалыр ҙа бергә йәшәү ауыр булманы. 30 йыл буйына бер-беребеҙгә ныҡлы өйрәнгәнбеҙ, мин уның тын алышынан кәйефен һиҙәм.\nӨйҙәге бәхәстәрҙең 90 проценты эш буйынса тыуа. Үҙебеҙ менән эш проблемаларын алып ҡайтмайыҡ, тип вәғәҙәләр бирәбеҙ ҙә, онотабыҙ. Был – ғәҙәти хәл, сөнки эш – беҙҙең икенсе өй.\n4) Диплом буйынса гәзит журналисы булһам да, Мәскәүҙән ҡайтҡас, ни өсөндөр мине гәзит-журналдарға эшкә алманылар. Ышаныс күрһәтеп, радионың совет (социаль мәсьәләләр) бүлегенә эшкә ҡабул иткән Шәүрә Ғилманова менән Динис Бүләковҡа рәхмәтлемен. Эш бүлмәһендә – дүрт өҫтәл, береһе миңә бирелде. Тамара Ғәниева, Ринат Камал һәм Шәүрә Ғилманова менән башланды радиолағы хеҙмәт юлым. Ғүмерҙә лә микрофон тотҡаным юҡ ине, хәҙерге Зәки Вәлиди исемендәге Милли китапхана эше буйынса тәүге репортажымды эшләргә юлландым. Бөтә тексты гәзит стилендә яҙып бирҙем, ә үҙем улай ярамағанлығын аңлайым. Дөрөҫ яҙа белмәйем, тәжрибә юҡ. Һорарға Шәүрә Ғәббәс ҡыҙы ауырып, эшкә сыҡмаған. Шулай итеп, тәүге эшем төҙәтеүҙәрһеҙ Наилә апай Ғәләүетдинова уҡыуында эфирға сыҡты.\n5) 1995 йылда “Башҡортостан” радиоһының ижтимағи-сәйәси бүлеге етәксеһе итеп тәғәйенләндем. Бер аҙ ҡанат нығытҡас, 2000 йылда – баш мөхәррир, ике йыл элек әлеге вазифа тапшырылды. Ниндәй генә шарттарҙа ла кеше хәленә инергә, уларҙы аңларға тырышам. Үҙемә лә кешелек сифаттарын юғалтырға ярамай. Мөнәсәбәт асыҡлап йөрөп, һаулығымды, ваҡытымды әрәм иткем килмәй. Хәл-ваҡиғаларҙың ниндәй шарттарҙа, ни сәбәпле килеп сыҡҡанын Аллаһы Тәғәлә үҙе белә. Төрлө саҡ була бит, кем генә абынмай.\nҠайһы саҡ аптырап та ҡуям: төндә уянһам, балаларҙы түгел, ә эш тураһында уйланам. Башҡарыр эштәрҙе, хәл итер проблемаларҙы барлайым, пландар ҡорам. Журналистың нисек эшләүен, эфирҙың тын алышын, тыңлаусыларҙың фекерен белеү өсөн мөмкинлек булыу менән үҙебеҙҙең каналды тыңлайым. Әйтеп үтеүемсә, мин кеше хәлен аңларға тырышҡан кешемен. Әммә ғәфү итә алмаған нәмәләр ҙә бар. Шуларҙың береһе – ялҡаулыҡ.\n6) Үҙем тыуған йорттан, атай-әсәйемдән ситтә үҫкәс, улым Салауат менән ҡыҙым Гүзәлиәне яҡлап, һаҡлап үҫтерҙем. Өй йылыһын да, күңел йылымды ла йәлләмәнем, ситкә уҡырға ебәреү тураһында уйламаным. Гүзәлиә Мәскәүҙең статистика һәм информатика университетын тамамлағас, эшкә Өфөгә ҡайтты. Балалар менән аралашып, йыш күрешеп йәшәү беҙгә лә күңелле. Хәҙер инде беҙ – бәхетле өләсәй менән олатай.\nУлыбыҙ Өфө дәүләт нефть техник университетын тамамланы, һөнәре буйынса эшләй. Бала саҡтары телеүҙәктә үткәнгәме, беҙҙең юлды дауам итергә теләмәнеләр. Йылдар дауамында мәктәптән тура беҙҙең янға килеп, сәғәттәр буйы эш бөткәнен көтөп, шунда ашап, дәрестәрен әҙерләп, йоҡлап ялҡып бөткәндәрҙер ул.\n7) Хистәр донъяһы минең өсөн түгел, айыҡ аҡыл менән ысынбарлыҡта йәшәйем. Тормошомдоң ҡайһы юлдан китерен күп ваҡытта осраҡлыҡтар хәл итһә лә, үкенестәрем юҡ. Кеше ҡайҙа ғына эшләһә лә, тырышлығы булһа, маҡсат ҡуя белһә, уңыш яулай ала.\nТормоштағы күп проблемам инде хәл ителгән, донъя ҡыуырға кәрәкмәй. Балаларым, Аллаға шөкөр, урынлашып бөткән, эштә лә дәрәжәм бар. Һуңғы ваҡытта бер аҙ көслө ҡатын булыуҙан бушанғым, тынысланып, һәүетемсә генә йәшәгем килә. Тик минең донъя йөгөн тартып барыуыма үҙем дә, янымдағы кешеләр ҙә өйрәнгән. Шуға күрә артабан нисек булырын аныҡ ҡына әйтә алмайым. Тормош бит дауам итә, ҡайһы юлдан барырға үҙе күрһәтер.\nСығыу ваҡыты 14-03-2018, 09:56 | Ҡаранылар: 455\nПарталаштарығыҙ менән йыш осрашаһығыҙмы?


Хоҡуҡ // Кадрҙар\nРафаил Диваев үҙе теләп министр вәкәләттәрен һалды\nБашҡортостандың эске эштәр министры Рафаил Диваев отставкаға китте. 40 йыл хеҙмәт стажына эйә булған, үҙен иң хәүефле, әммә иң почетлы милиция подразделениеһында - енәйәтте тикшереү бүлегендә эшләүгә арнаған милиционер республика Эске эштәр министрлығын 12 йылдан ашыу етәкләне.\nМилиция генерал-лейтенанты Рафаил Диваевты биләгән вазифаһынан бушатыу тураһындағы Указға Рәсәй Президенты Дмитрий Медведев 20 октябрҙә ҡул ҡуйҙы, ә иртәгәһенә республика Эске эштәр министрлығында ведомство башлығының отставкаға китеүенә аңлатма бирҙеләр.\n- Рафаил Диваев хеҙмәт итеүҙең һуңғы йәшенә етеү айҡанлы үҙе биргән рапортҡа ярашлы вазифаһынан бушатылды. Рапорт ике аҙна элек үк бирелгәйне, шуға күрә бында бер ниндәй сенсация юҡ, - тине Өфөлә уҙған брифингта БР буйынса Эске эштәр министрлығының рәсми вәкиле Руслан Шәрәфетдинов.\nУл, 55 йәшкә еткәс, генералдар составында контракт системаһы индерелә, вәкәләттәрҙе йыл һайын оҙайтып торорға кәрәк, тип аңлатты.\n- Шуға күрә министр ирекле отставкаға хоҡуғы менән файҙаланды ла, - тине Шәрәфетдинов һәм, бында башҡа ниндәйҙер йәшерен сәйәси сәбәптәр эҙләргә кәрәкмәй, тип айырып билдәләне.\nРафаил Үзбәк улы Диваев 1950 йылда БАССР-ҙың Ауырғазы районы Абдрахман ауылында тыуған. Үҙенең тәүге погондарын 1969 йылда армияға саҡырылғас кейә. Диваев СССР Дәүләт именлеге комитетының сик буйы ғәскәрҙәрендә инструктор- кинолог булып хеҙмәт итә. 1971 йылда, "гражданкаға" әйләнеп ҡайтҡас, ул эске эштәр органдарына эшкә инә. Стәрлетамаҡ ҡала башҡарма комитеты эске эштәр бүлегенең енәйәтте тикшереү бүлеге кесе инспекторы вазифаһында эшләй. Өмөтлө милиционер Йылабуға урта милиция мәктәбенә уҡырға ебәрелә һәм уны 1974 йылда тамамлай. Һуңынан Диваев Нефтекама ҡала эске эштәр бүлегенең енәйәтте тикшереү бүлегендә төрлө вазифаларҙа эшләй. 1981 йылда СССР Эске эштәр министрлығы Академияһын тамамлай, бынан һуң Нефтекаманан Өфөгә айырыуса мөһим эштәр буйынса енәйәтте тикшереү бүлеге өлкән инспекторы итеп күсерелә. 1990 йылда вазифаһында үрләтелеп Нефтекамаға әйләнеп ҡайта, бында башта енәйәтте тикшереү бүлеген, һуңынан инде бөтә ҡала милицияһын етәкләй. 1995 йылдың июнендә Рафаил Диваев Башҡортостан Республикаһы эске эштәр министрының беренсе урынбаҫары, криминаль милиция хеҙмәте начальнигы вазифаһына тәғәйенләнә, ә 1996 йылдың февралендә үҙе министр була.\nМинистр булып эшләгәнендә Рафаил Диваев төбәктәге енәйәтселекте йүгәнләй алды, тип әйтеү һис арттырыу булмаҫ. Уның профессионализмы һәм ойоштороу һәләтлеге арҡаһында һуңғы бер нисә йылда Башҡортостан Эске эштәр министрлығы тотороҡло рәүештә илдәге иң яҡшы унау иҫәбенә инде. Үҙенең ҡул аҫтындағыларҙы Диваев үҙ өлгөһө менән рухландырҙы. Мәҫәлән, хеҙмәт бурысы буйынса, министр булып та, бер нисә тапҡыр "ҡыҙыу нөктәләр"гә сыҡты. Чечняла ғына ул, дөйөм алғанда, туғыҙ ай булды.\nДиваевтың енәйәтселеккә ҡаршы көрәш эшендә юғары ҡаҙаныштарын күп һанлы дәүләт наградалары раҫлай. Рафаил Үзбәк улы Почет ордены, Салауат Юлаев ордены, күкрәккә таға торған билдәләр, исемле ҡорал һәм күп һанлы миҙалдар менән наградланған, "БР-ҙың атҡаҙанған юрисы" почетлы исеменә эйә.\n- Уның ҙур тәжрибәһе, абруйы республика именлегенә файҙаланылыр, тип уйлайым, - тип билдәләне Руслан Шәрәфетдинов, экс-министрҙың артабанғы эшкә урынлашыуы тураһында һөйләп.\nХәҙерге ваҡытта БР буйынса Эске эштәр министрлығы башлығы вазифаһын эске эштәр министры урынбаҫары, БР буйынса эске эштәр министрлығының йәмәғәт именлеге милицияһы начальнигы милиция генерал-майоры Артур Әхмәтханов башҡара.\nРеспублика Эске эштәр министрлығында Диваевҡа алмашҡа кем килере тураһында өндәшмәйҙәр, хәйер, был тәғәйенләү - федераль үҙәк өҫтөнлөгө бит.


Ете айҙа «Өфө» аэропортында 840 меңдән ашыу пассажир хеҙмәтләндерелгән // Иҡтисад | новости башинформ.рф\nЕте айҙа «Өфө» аэропортында 840 меңдән ашыу пассажир хеҙмәтләндерелгән\n17:07, 11 августа 2010 Иҡтисад\n«Өфө» халыҡ-ара аэропорты» асык акционерҙар йәмғиәте самолеттар осошо иҫәбе һәм пасажирҙар ташыу буйынса Волга-Урал төбәгендә алдынғылар рәтендә. Сауҙа-клиринг палатаһы мәғлүмәте буйынса, Рәсәй аэропорттары рейтингында пассажирҙар ағымы буйынса Өфө аэропорты әлеге ваҡытта туғыҙынсы урында тора.\nАғымдағы йылдың ете айындағы эшмәкәрлеге йомғаҡтарынан күренеүенсә, «Өфө» халыҡ-ара аэропортында производство эшмәкәрлеге күрһәткестәренең даими үҫешеү тенденцияһы күҙәтелә. Мәҫәлән, 5950 осош башҡарылған — 2009 йылдың ошо уҡ осоро менән сағыштырғанда 12,2 процентҡа күберәк. Аэровокзал комплексы аша йыл башынан алып 840 меңдән ашыу пассажир хеҙмәтләндерелгән — уҙған йыл кимәленән 26 процентҡа артығыраҡ. Халыҡ-ара һауа линияларында ете айҙа 209,4 мең пассажир ташылған. Ә был, үҙ сиратында, былтырғыға ҡарағанда Өфөнән сит илгә сәйәхәткә 54,2 процентҡа күберәк пассажир юлланыуын аңлата.\nАэропорт маркетингы хеҙмәтенән хәбәр итеүҙәренсә, Өфөнөң һауа транспортында пассажирҙар ташыу баҙарына «Донавиа», «Трансаэро», «Ред Вингс», «Авианова» яуаплылығы сикләнгән йәмғиәте, «Урал авиалиниялары» авиакомпаниялары килгән. Төньяҡ йүнәлештәр буйынса осоштар географияһы киңәйтелгән. Өфөнән хәҙер Нягань, Төмән, Ханты-Манси ҡалаларына осорға мөмкин. Ереван йүнәлеше асылған. Көҙгөһөн Душанбе һәм Худжанд менән бәйләнеш тергеҙеләсәк.\nТөркиә, Мысыр, Испания, Кипр, Гоа кеүек традицион йүнәлештәрҙән тыш, быйыл популяр туристик йүнәлеш – Тунис өҫтәлгән. 24 сентябрҙән «Өфө – Дубай» маршруты буйынса Берләшкән Ғәрәп Әмираттарына даими рейс асылыуы көтөлә.\nӘйтергә кәрәк, Башҡортостан Рәсәй Федерацияһында иң эре транспорт үҙәктәренең береһе. Ул баш ҡала аэропортын, ҙур тимер юл үҙәген, автомобиль трассаларын, йылға вокзалдарын үҙ эсенә алған үҫешкән транспорт инфраструктураһына эйә.


Бәхет сере –татыулыҡта | Министерство сельского хозяйства Республики Башкортостан\n» Бәхет сере –татыулыҡта\nБәхет сере –татыулыҡта\nҠабаҡ ауылында йәшәүсе Хәмиҙә һәм Хөрмәтулла Абдуловтар оҙон һәм бәхетле парлы\nғүмер юлын уҙа. Бергә йәшәүҙәренә уҙған йылда 60 йыл да булып киткән!\nХәҙер инде 90 йәшен тултырған Хөрмәтулла Мөхәмәтсафа улы һәм 87 йәшлек Хәмиҙә Хөрмәтулла ҡыҙы тормош ҡорған көндәрен әле лә ғүмерҙәренең иң бәхетле мәле итеп иҫкә ала. Бөйөк байрам көндө — 1959 йылдың 7 ноябрендә өйләнешә ғашиҡ йәндәр. - Ваҡыт бигерәк тиҙ үткән, ошо саҡлы йылдар уҙғанына ышанғы ла килмәй хатта. Матур, татыу йәшәнек, сөнки бер-беребеҙҙе тыңлап, кәрәк саҡта юл биреп, аңлашып бә -\nхетле ғүмер юлын уҙҙыҡ, - тине күпте күргән уҙаман. Уның күҙҙәренә йылылыҡ менән ҡарап\nҡына торған әбейе тормош юлдашының һүҙҙәрен ҡеүәтләп: - Балаларыбыҙ үҙебеҙҙең татыулыҡты\nкүреп, матур мөхиттә тәрбиәләнгәнгә күрә тәү фиҡлы булып үҫтеләр, - тине Хәмиҙә әбей. Ә мөхәббәт емештәре булып, уларҙың өс балалары донъяға килә - ике улы һәм бер ҡыҙы. Тик, ҡыҙғанысҡа, улдары Фәнис ҡара ҡайғыларға һалып, биш йәш ярымлыҡ сағын да вафат булып ҡуя. Гүзәл һәм Фәнил ике һе лә Эске эштәр органдарында хеҙмәт итә. Балалары ата-әсәһен ейән-ейәнсәрҙәр һәм бүләсәр менән ҡыуандыра. Әлеге көндә улар Өфө ҡалаһында йәшәй. Оло йәштәге ата-әсәләренә терәк-таяныс булып, ҡайтып, ярҙамлашып, телефон аша ла хәлдәрен белешеп торалар. Оҙаҡ йылдар бергә йәшәп, бер бөтөнгә әйләнгән Абдуловтарҙың тормош юлдары иҫтә лек тәргә бай була. Улар Ҡабаҡ ауылында, бер урамда үҫә. Бала саҡтарына һәм йәшлек тәренә килгән һуғыш ваҡыты һәм унан һуңғы осор уларҙы иртә олоғайта. Малай 11 йәшенән ат ҡараусы булып эш башлай. Бер туған ағаһы армияға киткәс, уны алыштырып, колхоз рәйесен район үҙәгенә аттакүсерсе булып йөрөтә. Үҫмер саҡта үгеҙ егеп, фермаға һалам ташый. Шулай уҡ һабан тотоп, ер һөрә, бесән саба, ғөмүмән, бер ҡушылған эштән дә баш тартмай ул. Хәмиҙә инәй ҙә хәтирәләр йомғағын сисә. “Атайым һуғышҡа китеп, яу яландарында мәңгелеккә ятып ҡалды. Ул киткәс, ҡустым тыуғайны. Ул да вафат булды. Ә апайым ды Черниковкаға шырпы фаб ри каһына эшкә, ағайымды Стәрле тамаҡ ҡа ФЗО-ға алып киттеләр. Хәҙер уларҙың бе реһе лә юҡ инде. Ҡәҙерле кешеләремде иҫкә төшөрмәгән бер генә көнөм дә юҡ, улар күңелемдә...” – тип күҙ йәштәренә ирек бирҙе. Йәшлек осорона аяҡ баҫҡас, башҡа егет- ҡыҙҙар менән клубҡа киске уйындарға сығалар, бергәләп бейейҙәр. Кистәрен йәштәр\nкүңел асһа, иртәгәһен таңдан тороп, кол хозда көс түгәләр. Хәмиҙә утауға, ырҙын таба ғына веялка менән иген елгәрергә йөрөй. Баҫыуҙа сөгөлдөр үҫтерә, звеновод та була. Келәт мөдире, заправкалаусы эштәрен башҡара, ағас ултыртыуҙа ҡатнаша, шулай уҡ йәмәғәт эшен – ауыл Советы депутаты булыуҙы ла ышанып тапшыралар арыуталыуҙы белмәҫ әүҙем ҡыҙға. Бәйләм эшенә лә йәштән оҫта була. Ошо шөғөлө әлеге көнгә тиклем дауам итә. Хәмиҙә менән Хөрмәтулла бер-береһен кесе саҡтан белһәләр ҙә, һуңыраҡ дуҫлашып китеп, 1959 йылда ғына сәстәрен сәскә бәйләйҙәр. Яңы ҡоролған ғаилә яңылыҡтырға ынтылып, Өфө ҡалаһына сығып китә. Унда ир пароходта дүрт йыл, артабан 35 йыл леспромхозда бысҡы ҡараусы, станоктарҙы ремонтлаусы була. Ҡатын иһә тәүҙә леспромхозда станокта, артабан мендәрҙәр таҙартҡан ерҙә, 20-се мәктәп ашханаһында эшләй. “Шунан фатир алыу ниәте менән урам һепереүсе булып эшкә урынлаштым. Тиҙ арала Өфө ҡалаһында фатирлы ла булдыҡ”, - тип\nһөйләп алды әбей. Хаҡлы ялға сыҡҡас, фатирҙарын бала ларына ҡалдырып, тыуған ауылдары – Ҡабаҡҡа ҡайталар. Бында йорт һалып инәләр. Ҡаланан һуң ауыл тормошона кинәнеп, мал\nаҫрайҙар, баҡса үҫтерәләр. Малдары өсөн бергәләшеп ҡул менән бесән сабалар. “Ошо көнгә тиклем тиерлек мал тоттоҡ. Тәүҙәрәк һыйырҙарҙы, өсөнсө йыл атты, көҙөн һарыҡ тарҙы бөтөрҙөк”, - ти улар.\nАбдуловтар ваҡиғаларға бай тормош юлынан бергәләшеп атлайҙар. Шатлыҡ тарҙы икәү кисереп, осраған кәртәләрҙе үтеп, ҡайғыларға, ауырлыҡтарға биреш мәйенсә, бер-береһенә терәк һәм кәрәк\nбулып, бәхетле ғүмер кисерәләр. Бер-береһе өсөн өҙөлөп торған йәндәр, бәхеттең сере – татыулыҡта, аңлашып йәшәүҙә һәм тигеҙ ҡартайыуҙа, тип ихлас оҙатып ҡалды.


МӘҒРҮР ИРӘНДЕК КҮКРӘГЕНӘН ХАЛҠЫМ МОҢО АҒЫЛДЫ\n1 Июнь 2018, 11:32\nБынан теүәл 22 йыл элек, йәғни 1996 йылдың йәмле майында йырҙарҙа йырланған, риүәйәттәрҙә данланған Ирәндек тауҙары итәгендә тәүге тапҡыр «Ирәндек моңдары» фестивале ойошторола. Шул мәлдән башҡорт халыҡ йырҙарын башҡарыусыларҙың төбәк-ара конкурсы күркәм традицияға әүерелеп, Сибай ҡалаһы иң һәләтле, моңло, дәртле балалар һәм йәштәрҙе йыйыр төбәккә әйләнде. Быйыл был йыр-моң бәйгеһе 14-се тапҡыр үткәрелде.\nКонкурстың абруйы һәм унда ҡатнашыусыларҙың географияһы йылдан-йыл киңәйә. Бәйгелә Ҡаҙағстандан, Үзбәк-стандан, Татарстан Республикаһынан, Төмән, Ырымбур, Силәбе, Һамар, Ҡурған өлкәләренән, Пермь крайынан, Мәскәү, Санкт-Петербург, Екатеринбург ҡалаларынан йырсылар ҡатнашты. Төрлө йылдарҙа сит илдәрҙән ҡунаҡтар ҙа килде. Сибайҙар Япония, Венгрия, Әрмәнстан, Ҡалмыҡ, Бүрәт, Тыва, Яҡут Республикаларынан килгән сәнғәт оҫталары сығыштарын һаман һағынып иҫкә ала. Был юлы байрамға Бөтә Рәсәй һәм халыҡ- ара конкурстар лауреаты, Мө-кәрәм Торғонбаева исемендәге премия лауреаты, Үзбәкстандан килгән йырсы һәм бейеүсе Лилиә Мөхәмәҙиева сараға ҡабатланмаҫ биҙәк өҫтәне.\nFаилә йылына, Башҡортостан Автономияһының—100, яҡташыбыҙ, атаҡлы ҡурайсы, актер, драматург, композитор, БАССР-ҙың халыҡ, РСФСР-ҙың атҡаҙанған артисы Ишмулла Дилмөхәмәтовтың тыуыуына 90 йыл тулыуға арналған XIV «Ирәндек моңдары» халыҡ-ара башҡорт йырҙарын башҡарыусылар конкурсында балалар, үҙешмәкәр һәм профессиональ йырсылар үҙ-ара көс һынашты, халыҡ йырын йырлап ишеттерҙе, уларҙың тарихы менән таныштырҙы. Баһалама ағзалары конкурсанттарҙы 16 йәшкә тиклемгеләр, 16-35, 35-50 йәшлектәр араһында айырым билдәләне. Бөтәһе 81 бәйгесе ҡатнашып, шуларҙың 14-е—профессиональ йырсы, 26-һы—үҙеш-мәкәрҙәр, ҡалғаны балалар ине.\nБәйгеселәрҙе Рәсәйҙең һәм Башҡортостандың атҡаҙанған сәнғәт эшмәкәре профессор Фәрзәнә Сәғитова етәкселегендә абруйлы жюри баһаланы.\nКонкурстың 16 йәшкә тиклемге бәйгеселәр ҡатнашҡан өлөшө «Сулпан» балалар театрында ойошторолдо. Балалар араһындағы конкурстың баһалама етәксеһе, Рәсәйҙең атҡаҙанған, Башҡортостандың халыҡ артисы Тәнзилә Үҙәнбаева әйтеүенсә, быйыл улар төрлө ҡала һәм ра-йондарҙан килгән ҡырҡҡа яҡын һәләтле баланың сығышын тыңлаған. Сибайҙан 4 йәшлек Азалия Ҡәйепҡолова менән Әбйәлилдән Нәргизә Зәйнетдиноваларҙың сәхнәлә үҙҙәрен ышаныслы то-тоуҙары һоҡландырҙы. Шулай уҡ Сибайҙан Ильяс Кинйәбулатов, Мира Харрасова, Әбйәлилдән Айгизә Вәлиева, Хәйбулла районынан Руфина Бейембәтова, Ильяс Байгилдин, Баймаҡ районынын Инсаф Зәйнуллин, Вилиә Ҡотоева, Азамат Замановтарҙың тауыштары ла маҡтауға лайыҡ.\nБалалар араһында быйыл Мәскәүҙә уҙған «Хыял ҡошо» Бөтә Рәсәй конкурсында финалға сығып, үҙенең моңо, тауышы ме-нән күптәрҙе таң ҡалдырған Учалының йәш йондоҙо Ләйсән Золотареваның ҡатнашыуы үҙе бер сағыу биҙәк булды. Бәйгелә ҡатнашыусы балалар барыһы ла уға тиңләшергә, унан өлгө алырға тырышты.\n—Мәскәүҙә сығыш яһауы ауырыраҡ булғайны. Бында улай түгел,— тине «Тере оркестр» исемен алған Ләйсән, тәьҫораттары менән уртаҡлашып.—Ҡурайҙа, думбыра, ҡумыҙ, синтезаторҙа уйнайым. Мәскәүҙә конкурста ҡатнашҡан өсөн миңә акустик гитара бүләк иттеләр. Уның да ҡылдарын сиртәм. Беҙҙең Бай- рамғол ауылында музыка мәк-тәбе юҡ. Музыка инструменттарында уйнарға ла, йырларға ла мине атайым Ирек Нуретдинов өйрәтә.\nӨлкәндәр араһында ла бәйге бик ҡыҙыу барҙы. Фәрзәнә Сәғитова белдереүенсә, быйыл конкурсҡа көслө, моңло тауышлылар бик күп килгән. Профессиональ йырсылар араһында ғына 16 бәйгесе ҡатнашырға теләк белдергән һәм шуларҙың 14-е үҙ көсөн һынап ҡараған.\n—Барыһын да шул тиклем оло кинәнес менән тыңланыҡ. Ҡайһы бер йылдарҙа конкурста еңеүсене билдәләрлек тә бәйгесене тапмай инек, ә быйыл еңеүсе исеменә дәғүә итеүселәр бик күп. Иң ҡыуандырғаны: халыҡ йырын шул тиклем оҫта, дөрөҫ һәм теүәл башҡарҙылар. Хатта беҙҙең тән-дәребеҙ семерҙәп, күңелдәребеҙ һиҫкәнеп, йөрәктәребеҙ һулҡылдап китте. Өмөтлө йәштәр бар, бәйгеселәрҙең күбеһе ошо төбәктән. Хатта Мәскәү, Санкт-Петербург ҡалаһынан килеүселәр ҙә, Нефтекама, Fафури яҡтарынан ҡатнашыусыларҙың да тыуған яғы бәрәкәтле Баймаҡ, Сибай булыуы хайран итә! Милләттәштәребеҙҙең күпләп йәшәгән, мәшһүр йыраусылары менән дан тотҡан, илаһи моңдарыбыҙҙың иң гүзәл өлгөләре һаҡланған аҫаба төбәк-тә халыҡ йырына, уның моңона ғашиҡ кешеләрҙең булыуына аптырайһы түгел, бының шулай булыуы тәбиғи күренеш,—тине Фәрзәнә Фәтҡулла ҡыҙы.—Конкурсҡа, бигерәк тә «Ирәндек моңдары»на бер-ике көндә әҙерләнеү мөмкин түгел. Башҡа конкурстарҙан айырмалы рәүештә, бында йылдар талап ителә. Шуға күрә иң көслө башҡарыусылар ғына икенсе турға үтә алды. Иң ҡыуандырғаны: быйыл һигеҙ конкурсант башҡорт халҡының мәшһүр йыры «Буранбай»ҙы шул тиклем оҫталыҡ менән башҡар-ҙы. Ә был йырҙы барыһы ла йырлай алмай, «Буранбай»ҙы йырлаған кеше халыҡ йырын да, ҡыҫҡа, эстрада йырҙарын да еңел баш-ҡара аласаҡ. Тимәк, йыр сәнғәтенең киләсәге бар, йәштәребеҙ лайыҡлы рәүештә башҡорт халыҡ йырҙарын башҡарыу оҫталығына эйә, уларҙы дауам итә аласаҡ, тип оло ышаныс менән әйтә алам. Ике көн буйына 160-тан ашыу халыҡ йырын тыңланыҡ. Һирәк башҡарылған йырҙарҙың ишетелеүе икеләтә һөйөнөс. Был юлы беҙ «Нәҫел йыры», «Зарыҡай» кеүек урындағы фольклорға нигеҙләнгән йырҙарҙы, шулай уҡ «Кәтинкә», «Типа», «Һыу өҫтө» кеүектәрҙе ишетеп ҡыуандыҡ. Ә инде конкурстың шарттарына үҙгәреш индерелеүенә, йәғни уның йәше 50 йәшкә тиклем оҙайтылыуына ҡарашым ыңғай түгел. Сөнки бәйге башланғанда, уның төп маҡсаты йәштәрҙә халыҡ йырына ҡарата һөйөү тәрбиәләү һәм араларынан иң-иңдәрен табыу, уларҙы артабан үҫтереү ине. Илле йәштән үтеүселәр өсөн «Оҙон көй» кеүек башҡа конкурстар етәрлек, ә бына йәштәрҙә халыҡ йырына һөйөү, уны пропагандалау, башҡарыу йәһәтенә килгәндә, «Ирәндек моңдары» конкурсының әһәмиәте ғәйәт ҙур. Балалар араһында ҡатнашыусыларҙы беҙ уларҙы күҙәтеп барабыҙ, өмөтлөләрен музыка буйынса артабан белем биреү маҡсатында уҡырға саҡырабыҙ.\nӘйтергә кәрәк, сараны ойоштороусылар, баһалама ағзалары ла ике көн буйы алһыҙ-ялһыҙ бик көсөргәнешле эшләне. Көндөң берсә йылып, берсә һыуытып ебәреүе лә, ямғыр яуыуы ла бәй-геселәрҙең күңелен төшөрмәне, Ирәндек буйында туҡтамай моң ағылды ла ағылды.\nГала-концерт ҡаланың Үҙәк майҙанында үтте. 14-се тапҡыр уҙғарылған төбәк-ара башҡорт халыҡ йырҙарын башҡарыусы- ларҙың «Ирәндек моңдары-2018» бәйгеһенең төп бүләгенә Өфө ҡалаһынан Дамир Тайыпов лайыҡ булды. Уға Сибай ҡала хакимиәте башлығы Рөстәм Афзалов бағыу-сы—«Гранэль» йәмғиәте әҙер-ләгән100 мең һумлыҡ сертификат тапшырҙы. Балалар араһында Гран-при хаҡлы рәүештә Учалы районы Яңы Байрамғол ауылынан Ләйсән Золотареваға эләкте. Беренсе урынды иһә балалар араһында Әбйәлилдән Айгизә Вәлиева менән Сибай ҡалаһынан Ильяс Кинйәбулатов бүлешһә, үҙеш-мәкәрҙәр араһында (16-35 йәш-лектәр араһында) Әлфиә Мырҙабаева (Ейәнсура) менән 35-50 йәшлектәр араһынан Фәннүр Аралбаевтың (Баймаҡ районы) өлөшөнә төштө. Профессиональ йырсылар төркөмөндә беренселекте Өфө ҡалаһынан Алмас Хөсәйенов менән Рәфис Сирусин яуланы.\nСәхнәлә быйылғы еңеүселәр менән бергә төрлө йылдарҙа «Ирәндек моңдары» бәйгеһендә Гран-приға лайыҡ булған йырсылар сығыш яһаны.\nДамир Таипов, З.Исмәғилев исемендәге Өфө дәүләт сәнғәт институтының V курс студенты, төп бүләккә лайыҡ булған бәйгесе:\n—Ҡыуанысым күңелемә һыймай. «Ирәндек моңдары»на рәхмәтем ҙур, ул мине үҫтерҙе, бәйгелә өсөнсө тапҡыр тауышымды һынап ҡараным һәм бына Гран-при. Йәш быуынды бә-ләкәйҙән милли ижадты яратырға өйрәткән, халыҡ йырына һөйөү тәрбиәләгән бәйге мәңге йә-шәһен, уны ойоштороусылар- ға ҙур рәхмәт! Сығышым менән Әбйәлил районының Буранғол ауылынанмын. Кәләшем Нәргизә Баймаҡ районының Буранбай ауылы ҡыҙы. Уның менән бергә уҡыйбыҙ. Әйткәндәй, был конкурста ул да бәләкәй сағында ҡатнашып, призлы урын алған. Тағы шуныһы: ҡайным Фәннүр Аралбаев та бөгөнгө бәйгелә һә-үәҫкәр йырсылар араһында 1-се урын яуланы. Ҡотлайым уны! Х.Әхмәтов исемендәге Башҡорт дәүләт филармонияһы солисы булараҡ, үҙ өҫтөмдә етди эшлә-йем. Халыҡ йырын яратып баш-ҡарам, бигерәк тә «Буранбай», «Бейеш» йырҙары күңелемә яҡын. Репертуарымда күберәк башҡорт, рус телдәрендә йыр-ҙар булһа, киләсәктә итальян телен өйрәнеп, шул телдә ария, романстар йырларға иҫәп тотам.


Һуғыш ҡурҡыныс түгел, тигән кеше уның тураһында бер нимә лә белмәй...\n22 Август 2018, 11:51\nТыйнаҡ, оялсан был егет ябай ауыл эшсәндәре Әлфиә һәм Сафуан Ғәлиуллиндарҙың ишле ғаиләһендә үҫә.\nӘсә йөрәге барыһын да алдан һиҙә һәм оҙаҡ ваҡыт хәбәр бирмәгән хәрби хеҙмәттәге улым ниһайәт шылтыратҡас: “Һин һуғышта түгелме?” - тип һораным. “Юҡ, әсәй, әммә бойороҡ көтәбеҙ”, тигән яуап алғас, күңелемдәге шик-шөбһәләрҙең юҡҡа ғына булмауын аңланым...\nӘ Ташлы ауылында тағы ла бер хәрби хеҙмәткәрҙең - Силәбе танк институтын тамамлаған һәм иғлан ителмәгән һуғышта ҡатнашырға тура килгән Ғаяз Ғәлиуллиндың да әсәһе телевизорҙағы яңылыҡтарҙы ҡарап үҙенә урын таба алмай.\nТыйнаҡ, оялсан был егет ябай ауыл эшсәндәре Әлфиә һәм Сафуан Ғәлиуллиндарҙың ишле ғаиләһендә үҫә. Үҫмерҙең хәрби хеҙмәткәр булыу хыялы тормошҡа аша һәм уға лейтенант званиеһы бирелә. Әммә Ғаяз тиҙҙән ҡулына ҡорал алып, Осетиялағы туғандаш халыҡты грузин боевиктарынан һаҡларға тура килер, тип башына ла килтермәй.\nУн йыл элек ошо ҡан ҡойғос һуғышта сәстәре ағарған 20 йәшлек егеттәргә нимәләр генә кисерергә тура килмәй... Улар Цхинвалға инергә, грузин ғәскәрҙәренең һөжүмен кире ҡағырға, тыныс тормошта йәшәгән халыҡты һуғыш михнәттәренән һаҡлап ҡалырға, үлем менән күҙгә-күҙ осрашырға ла өлгөрә... Әммә юғалтыуҙарға ҡарамаҫтан, бөтә ауырлыҡтарҙы еңеп сыға улар.\nМиномет орудиеларының гөрһөлдәүе, яралыларҙың ыңғырашыуы, һәләк булған иптәштәре уларҙың хәтерендә мәңге ҡаласаҡ...10 йыл бер миҙгелдәй бик тиҙ үтеп китә. Ә беҙ, һуғышҡа ингән һалдат әсәләре, балаларыбыҙҙың тормошон киҫкен үҙгәрткән ул ваҡиғаларҙы бер ҡасан да онотмаясаҡбыҙ.\nБөгөн инде Ғаяз – майор, Кавказда хеҙмәт итә, Тыуған ил саҡырһа, тәүлектең теләһә ниндәй ваҡытында ҡулына ҡорал алырға әҙер, сөнки ул хәрби ант биргән.\nБына шундай ул Әлшәй егеттәре – тыйнаҡ та, ҡыйыу һәм тәүәккәл дә. Беҙ улар менән сикһеҙ ғорурланабыҙ.\nКурсташ дуҫтар Ғаяз Ғәлиуллин (уңда) һәм Виталий Морозов (хәҙер – подполковник) Силәбе танк институтында уҡыған йылдарында.


Бөгөн Өфөлә 3-сө Ризаитдин Фәхретдин уҡыуҙары башланды. Күләмле мосолман конференцияһында илдең күренекле Ислам ғалимдары, дини белем биреү йорттары вәкилдәре, фән эшмәкәрҙәре ҡатнаша.\nУлар Ислам динендә төрлө хәүефле ағымдар барлыҡҡа килеүенә борсолоу белдерә. Конференция ҡунаҡтары экстремизм, радикализм кеүек кире күренештәргә юл ҡуймау өсөн дингә уҡытыу стандарттарынан тайпылмаҫҡа, йәмғиәттә үҙгәрештәргә ҡарата һиҙгер булырға саҡыра. Бынан тыш, диндарҙар изге Ҡөрьән китабынан тайпылмауҙы көнүҙәк тип билдәләй. Пленар ултырыштан һуң ҡатнашыусылар төрлө темалар буйынса секцияларға бүленеп эшләй.


Башҡортостан Хөкүмәте Премьер-министры урынбаҫары Ильяс Мөниров Өфө юлдарында төҙөкләндереү барышы менән танышты\nБыйыл ҡалала 29 урам тәртипкә килтерелә, шулай уҡ Салауат Юлаев проспектында асфальт япмаһы яңыртыла. Бының өсөн федераль һәм республика бюджеттарынан 2 миллиард һум бүленә. 2018 йылда баш ҡалала тағы ла 43 урамда юлдар ремонтлана.\n«Хәүефһеҙ һәм сифатлы юлдар» федераль программаһы 2025 йылға тиклем иҫәпләнгән. Уға ярашлы, Өфө агломерацияһына ҡараған 278 километр оҙонлоҡта трасса төҙөкләндерелә. Бюджеттан 18 миллиард һум бүленәсәк.


Уларҙың хеҙмәтендә – йәшәйешебеҙ көҙгөһө\n4 Сентябрь 2020, 17:33\n6 сентябрь - Нефть һәм газ сәнәғәте хеҙмәткәрҙәре көнө\nСентябрь айының тәүге йәкшәмбеһе нефть һәм газ сәнәғәте хеҙмәткәрҙәре үҙҙәренең һөнәри байрамын билдәләй. Тотош Рәсәйҙең, шул иҫәптән республиканың һәм районыбыҙҙың социаль-иҡтисади үҫеше күп осраҡта туранан-тура яғыулыҡ-энергетика комплексының уңышлы эшләүенә бәйле. Йәшәйешебеҙҙең айырылғыһыҙ бер өлөшөнә әйләнгән “зәңгәр яғыулыҡ” халыҡ хужалығы тармаҡтарын энергия ресурстары менән тәьмин итеүгә тос өлөш индерә.\nГаз менән тәьмин итеүсе Баймаҡ участкаһы 1971 йылда ойошторола. Ә инде “зәңгәр яғыулыҡ” беҙгә тағы ла һуңғараҡ – 1995 йылда ғына килеп етә. Тәүге йылдарҙа газ дөйөм ҡаҙанлыҡтарға тоташтырыла. Һуңынан ғына шәхси йорттарға ла газ селтәрҙәре һуҙыла башлай. Бөгөн “Газпром Өфө газ бүлеүсе” акционерҙар йәмғиәтенең Сибай филиалы 8375 абонентты хеҙмәтләндерә. Улар ҡарамағында 610 километрға һуҙылған газ селтәре.\nСибай филиалының Баймаҡ участкаһы иһә беҙҙең ҡала һәм ауыл халҡына тулы шарттар тыуҙырыу өсөн бар көсөн һала. Быйыл Беренсе Этҡол, Ғәҙелбай, Ғүмәр, Түбә ауылдарында - йорттарҙы, Мерәҫтә һәм Сыңғыҙҙа - мәктәптәрҙе, шулай уҡ Сыңғыҙ һәм Баймаҡ ҡалаһының мәсеттәрен “зәңгәр яғыулыҡ”ҡа тоташтырыу буйынса ҙур эштәр башҡарылған. Һандар теле менән әйткәндә, йыл башынан 180 техник тоташтырыу булған. Шул уҡ ваҡытта 185 шәхси йортҡа газ ингән. Бөгөн 90 километрҙа урамдағы газ селтәрҙәрен буяу эштәре бара. Бөгөн газсылар алдында газ хужалығын көҙгө-ҡышҡы миҙгелгә тулыһынса әҙерләү бурысы тора.\nРәсәй Федерацияһы Хөкүмәтенең 2019 йылдың 25 октябрендә донъя күргән 656-сы ҡарарына ярашлы, ҡайһы бер ҡатлам граждандарға өйҙәрен газ селтәренә тоташтырыу өсөн 60 мең (күп балалы, инвалид бала тәрбиәләгән ғаиләләргә, инвалидтарға) йәки 100 мең һумға (Бөйөк Ватан һуғышы ветерандарына, хәрби хәрәкәттәрҙә ҡатнашып инвалид булып ҡалыусыларға) сертификаттар бирелә. Шулай уҡ аҙ тәьмин ителгән ғаиләләргә лә 100 мең һум күләмендә дәүләт ярҙамы күрһәтелә. Был уңайлыҡтарҙы баймаҡтар тулы кимәлдә файҙаланып ҡалһын өсөн Баймаҡ участкаһы хеҙмәткәрҙәре бар көсөн һала.\nҒөмүмән, коллективта бай тәжрибә туплаған, үҙ эшенең асылын яҡшы аңлап, фиҙаҡәр хеҙмәт иткән белгестәр тупланған. Бәлки, шуның өсөн дә Өфө яғыулыҡ энергетика колледжының Баймаҡ филиалы студенттары ҙур теләк менән практика үтеү өсөн тап ошо предприятиены һайлай. Үҙҙәрен яҡшы яҡтан күрһәтеүселәр, уҡыу йортон тамамлау менән, бында хеҙмәт юлын дауам итә. Әйткәндәй, коллективта тап ошо уҡыу йортон тамамлаусылар күп. Йәштәрҙең остаздары булып һаналған оҫталар ныҡлы терәк күрһәтә. Слесарҙар Сергей Пермяков, Рөстәм Исмаҡов, Илфат Яратов, Ҡыуандыҡ Сәғитов, Иршат Ишмырҙин, водитель Айҙар Тләвкәбулов, тышҡы газ селтәрен монтажлаусы Данир Йылҡыбаев, иретеп-йәбештереүсе Рөстәм Әминев һәм башҡалар хеҙмәт өлгөһө күрһәтә. Эштәре хәүеф менән бәйле булғанлыҡтан, белгестәр даими рәүештә белемдәрен камиллаштыра.\nНефть һәм газ сәнәғәте хеҙмәткәрҙәренең барыһын да һөнәри байрамдары уңайы менән ихлас ҡотлап, тынғыһыҙ эштәрендә уңыштар, ғаилә именлеге теләйбеҙ.


Янғын хәүефһеҙлеге буйынса иң яҡшы белгес асыҡланды\n2008 йылда Башҡортостанда производство объекттарында 123 янғын сыҡҡан, уҡыу йорттарында - 12, дауалау-профилактика учреждениеларында - 6, балалар учреждениеларында - 4. Дөйөм янғын массаһында был һан ҙур түгел - 5 процент тирәһе. Был ойошмалар хеҙмәткәрҙәре хәүефһеҙлек техникаһын үтәүҙә күтәренке иғтибар күрһәтеү һөҙөмтәһе. Һәр коллективта тиерлек янғын хәүефһеҙлеге өсөн яуаплы хеҙмәткәр бар. Ошо көндәрҙә Өфөлә республиканың ошондай иң яҡшы белгесен асыҡланылар.\n"Янғын хәүефһеҙлеге буйынса иң яҡшы белгес-2009" конкурсы Башҡортостан Хеҙмәтте һаҡлау, сәнәғәт хәүефһеҙлеге, юл хәрәкәте хәүефһеҙлеге, янғын хәүефһеҙлеге, электр хәүефһеҙлеге, экология өлкәһендә тармаҡ-ара квалификация күтәреү институты базаһында үтте. Сара Рәсәй Ғәҙәттән тыш хәлдәр министрлығының БР буйынса Баш идаралығының дәүләт янғын күҙәтеү идаралығы менән берлектә ойошторолдо. Республиканың төрлө ҡалалары һәм райондарынан 15 белгес көс һынашты - уларҙың күбеһе Өфө һәм Стәрлетамаҡ, Салауат һәм Белорет, Салауат районы сәнәғәт предприятиелары, шулай уҡ медицина һәм мәғариф учреждениелары вәкилдәре ине.\nКонкурс өс этапта үтте. Унда ҡатнашыусылар башта тест буйынса һынау үтте. Алты кеше, улар иң яҡшы һөҙөмтә күрһәтте, икенсе этапҡа үтте, улар унда ике командаға бүленде - өскә өс. Бында конкурсанттар теоретик белемдәренән тыш, практик оҫталыҡтарын эштә күрһәтте: уларға беренсел янғын һүндереү средстволары ярҙамында ут менән нисек итеп дөрөҫ көрәшеү алымдарын һәм янғында зыян күреүсегә беренсе ярҙам күрһәтергә тура килде. Еңеүсе команда өсөнсө этапҡа сыҡты, унда һәр кем үҙе өсөн сығыш яһаны.\nКонкурсанттарҙың сығышын жюри баһаланы, уның составына республиканың ғәҙәттән тыш ведомствоһы, тармаҡ-ара институты, БР Профсоюздар федерацияһы вәкилдәре ингән. Һөҙөмтәлә өс призлы урын түбәндәгесә бүленде: "Өфө агрегат производство берекмәһе" федераль дәүләт унитар предприятиеһының янғынға ҡаршы иҫкәртеү буйынса инструкторы Светлана Опарина өсөнсө урынға лайыҡ булды. Икенсе урында - "Башҡортостан лифт компанияһы" яуаплылығы сикләнгән йәмғиәтенең хеҙмәтте һаҡлау һәм янғын хәүефһеҙлеге буйынса инженеры Руслан Әхмәтов. "Башкиргражданпроект" ябыҡ акционерҙар йәмғиәтенең янғын хәүефһеҙлеге буйынса инженеры Илдар Шәфиғуллин беренсе урынға лайыҡ булды. "БАШвестЪ" хәбәрсеһе менән әңгәмәлә, янғын һүндереүсе булып эшләнем, шуға күрә ут менән нисек итеп көрәшергә беләм, ти Илдар, һәм ул янғынға ҡаршы әҙерлек мөһимлеген аңлай.\n- Бындай конкурстар үткәреү урынлы, сөнки унда янғын хәүефһеҙлеге буйынса белгестәр квалификацияһын күтәрә, был мәсьәлә актуаль, - ти Илдар.\nАғымдағы йылда конкурс икенсе тапҡыр үткәрелде, һәм ойоштороусылар күҙаллауынса, артабан ул традицион сараға әйләнәсәк.


28 Февраль 2011, 08:37\n27 февралдә Өфөлә Рәсәй Һаҡлыҡ банкыһы ойошторолоуҙың 170 йыллығына арналған IV Бөтә Рәсәй Һаҡлыҡ банкыһы ҡышҡы спартакиадаһы башланды. Өфөнөң «Аҡбуҙат» ипподромында Рәсәйҙең төрлө төбәктәренән, шулай уҡ Ҡаҙағстан, Украина, Белоруссия илдәренән ике тиҫтә команда йыйылды. Сараны асыу тантанаһында Рәсәй Һаҡлыҡ банкыһы президенты, идара рәйесе Герман Греф, БР Президенты Рөстәм Хәмитов, Олимпия комитетының почетлы президенты Леонид Тягачев һәм башҡа абруйлы ҡунаҡтар ҡатнашты.\nСпартакиада 3 мартҡа тиклем дауам итәсәк, наградаларҙың 26 комплекты өсөн 800-ҙән ашыу спортсы хоккей, биатлон, саңғы, тау саңғыһы, коньки, сноуборд спорты төрҙәрендә көс һынашасаҡ.\nБайрам сағыу лазер шоуы менән башланды, бейеү коллективтары сығыш яһаны, башҡорт һыбайлылары вольтижировка күрһәтте. Сочи ҡалаһында 2014 йылда үтәсәк Олимпия уйындары символдарының береһе – Аҡ Айыуҙың сәхнәгә сығыуы тамашаны тағы ла сағыуландырып ебәрҙе.\nТантананы асып, БР Президенты Рөстәм Хәмитов бәйгенең етдилеген, мөһимлеген һәм киңлеген билдәләне, спортсыларға уңыштар теләне.\nИл кимәлендәге бәйгене үткәреү урыны итеп тап Өфөнө һайлау сәбәбе тураһында Герман Греф былай тип белдерҙе:\n– Беҙҙең спорт объекттарына талаптарыбыҙ юғары. Өфө уларға тулыһынса яуап бирә. Унан тыш, төбәктә бындай ярыш үткәрелгәне булмаған. БР Президенты Рөстәм Хәмитов спартакиада үткәреү тәҡдимен ихлас, ҡунаҡсыллыҡ тойғоһо менән ҡабул итте. Беҙҙең белгестәр билдәләүенсә, Өфөлә донъя кимәлендәге бынамын тигән инфраструктура бар.\nРөстәм Хәмитов әйтеүенсә, бындай башланғыс кешеләрҙе берләштерә: «Беҙҙең Һаҡлыҡ банкыһы менән спортта ғына түгел, эштәрҙә лә уртаҡ пландар бар – Өфөлә эшлекле килешеүҙәргә ҡул ҡуймаҡсыбыҙ. Һаҡлыҡ банкыһы етәксеһенең беҙгә килеүе – ҙур уңыш». Әйткәндәй, Башҡортостан Президенты үҙе лә тау саңғыһы буйынса бәйгелә көс һынамаҡсы.\nАвтор:Светлана Ғәфүрова | фото: Әлмир Сибәғәтуллин


Ҡанунһыҙ мигранттар ҡыуыла\nАэропортта урынлашҡан законһыҙ миграцияға ҡаршыу тороу буйынса бүлек хеҙмәткәрҙәре йылдың тәүге дүрт айында 3 меңдән ашыу сит ил кешеһен һәм гражданлығы булмаусыларҙы тикшергән.\n«Өфө» халыҡара аэропортын Башҡортостандың һауа ҡапҡаһы тип атайҙар. Көн һайын уның аша бер нисә мең пассажир үтә. Кемдер туғандарына ҡунаҡҡа, йә иһә ял итеү өсөн килә, ә кемдер сит илдәргә сыға.\nАэропортта урынлашҡан законһыҙ миграцияға ҡаршыу тороу буйынса бүлек хеҙмәткәрҙәре йылдың тәүге дүрт айында 3 меңдән ашыу сит ил кешеһен һәм гражданлығы булмаусыларҙы тикшергән. Был уҙған йылдың ошо уҡ осоро менән сағыштырғанда 16,3 процентҡа күберәк. Мигранттарҙың күбеһе Урта Азия илдәренән килә.\nМәҫәлән, Башҡортостан быйыл Үзбәкстан ренспубликаһынан 755, Таджикстандан 428 һәм Төркиәнән 532 кешене ҡабул иткән. Уларҙың күбеһе аҡса эшләү теләге менән республиканы һайлай. Шулай уҡ шәхси сәфәр, туризм, эшлекле командировка, коммерция һәм белем алыусылар ҙа байтаҡ.\nЙыл башынан алып Рәсәй законын боҙоусы сит ил гражданына 14 административ протокол төҙөлгән. Улар, башлыса Үзбәкстан, Таджикстан һәм Молдова кешеләре. Бынан тыш, ғинуарҙан майға тиклем 42 гражданин республика биләмәһенән ҡыуылып тыуған иленән ҡайтырға мәжбүр булған.\nЙәйге каникулдар алдынан Рәсәйҙә сит ил паспорттарын алырға теләүселәр һанын арта. Башҡортостанда ла уҙған йыл менән сағыштырғанда сит илгә сығыусылар һаны ике тапҡырға артҡан. Был урындағы халыҡтың етеш тормошта йәшәүе тураһында һөйләй. Халыҡ күбеһенсә паспорттың яңы төрөнә өҫтөнлөк бирә, шулай уҡ иҫке өлгөләр ҙә кешеләрҙә ҙур ихтыж менән файҙалана.\n"2002 елда безгә башкорт булып язылырга куштылар"


Төркиәнән ҡунаҡтар профсоюздар семинарында ҡатнаша // Сәйәсәт | новости башинформ.рф\nТөркиәнән ҡунаҡтар профсоюздар семинарында ҡатнаша\n16:11, 23 июня 2010 Сәйәсәт\nБөгөн Белорет районында профсоюз ағзалығын нигеҙләү мәсьәләләре буйынса семинар асылды. БР Профсоюздар федерацияһынан хәбәр итеүҙәренсә, уны БР Машина эшләүселәр профсоюзы һәм «Роспрофавиа» республика ойошмаһы ойошторҙо.\nСеминар сиктәрендә иҡтисади көрсөк шарттарында сит илдәр профсоюздарының эш тәжрибәһен ҡарау планлаштырыла. Был мәсьәләне тикшереү өсөн махсус рәүештә Төркиәнән ҡунаҡтар — «Төркметалл» профсоюзы вәкилдәре килде.\nСеминар өс көн буйына барасаҡ һәм 25 июндә тамамланасаҡ.


Мифтахетдин Аҡмулла исемендәге Башҡорт дәүләт педагогия университетында студент көнө уңайынан байрам саралары үтте - Bash.News\nМифтахетдин Аҡмулла исемендәге Башҡорт дәүләт педагогия университетында студент көнө уңайынан байрам саралары үтте\nМифтахетдин Аҡмулла исемендәге Башҡорт дәүләт педагогия университетында студент көнө уңайынан байрам саралары үтте https://bash.news/news/88755_miftaxetdin_amulla_isemendge_bashort_dlt_pedagogiya_universitetynda_student_kn_uajynan_bajram_saralary_tte\n25 ғин 2019, 21:15\nТәмле торт һәм бал! Бөгөн Мифтахетдин Аҡмулла исемендәге Башҡорт дәүләт педагогия университетының беренсе курс студенттары өсөн юғары уҡыу йорто алдындағы майҙанда байрам ойошторолдо. Студенттар көнө уңайынан йәштәр спорт уйындарында ҡатнашты.\nЗачет кенәгәһе - студенттың йөҙө. Тәүҙә һин уның өсөн эшләйһең, артабан ул һинең өсөн тигән шаяртыу ҙа йөрөй, студенттар араһында. Беренсе курс өсөн тәүге һынау артта ҡалған. Мифтахетдин Аҡмулла исемендәге Башҡорт дәүләт педагогия университеты алдында алма төшөрлөк тә урын юҡ. Көн буранлап тороуға ҡарамаҫтан, һәр кемдә байрам кәйефе. Йәштәрҙе уҡыу йорто ректоры вазифаһын башҡарыусы Салауат Сәғитов ҡотлап, торт менән һыйланы. 25 ғинуарҙа Татьяна көнө билдәләнә. Уның йолаһы буйынса Салауат Тәлғәт улы сәй урынына бал таратты.\nСалауат Сәғитов, М. Аҡмулла исемендәге Башҡорт дәүләт педагогия университеты ректоры вазифаһын башҡарыусы: “Бал менән һыйлайым. Был башҡорттарҙың боронғо эсемлеге”.\nБыйыл юғары уҡыу йорто ҡарамағындағы колледж менән бергә меңдән ашыу беренсе курс студенты иҫәпләнә. Улар өсөн ошондай сара йыл һайын уҙғарыла.\nСтуденттар - берҙәм халыҡ. Команда өсөн тырышыу сифаты бөгөн уларға ярҙам итте. Белеме менән меңде йығырға әҙерләнеүселәргә беләк көсө лә кәрәк булды. Ауыр тәгәрмәстәрҙе тәгәртеү еңелдән түгел. Студенттар көнө ҡышҡы һабантуй формаһында үтә. Күңелле спорт уйындары ойошторолдо.Факультеттар үҙ-ара ярыша.\nБайрам республиканың бөтә уҡыу йорттарында ойошҡанлыҡ менән уҙҙы. Студенттар көнө уңайынан Өфө дәүләт нефть-техник университетының Иҡтисад һәм сервис факультеты студенттары ла беренселек өсөн көс һынашты.\nУҡырға һәм төрлө сараларҙа ҡатнашырға, бөтә ерҙә лә өлгөрөргә - йәштәр һәр заманда ла күңелле йәшәй. Ә байрам һәр бөтәһе өсөн дә уртаҡ, тиергә була, күптәр был көндө үҙенең студент йылдарын иҫкә ала.\nБСТ Y.Metrika: 11349\nБашҡортостан Мәғарифты үҫтереү институтында “Йәш педагогтар мәктәбе” семинары үтте\n16:10, 14 окт\n12:14, 10 окт